
	诇讗 砖讘讜注讛 诇讗 讗讜讻诇 诇讱 讗住讜专. 诪讟注诐 诪讻诇诇 诇讗讜 讜讻讜' 讜讗''转 诪讗讬 砖谞讗 诪拽专讘谉 讜讬砖 诇讜诪专 讚诪砖讜诐 讚砖讘讜注讛 讞诪讜专讛 讟驻讬 诪谞讚专讬诐 诪砖讜''讛 讗讝诇讬谞谉 诇讞讜诪专讗 注讜讚 讬砖 诇讜诪专 讚讟注诪讗 讚砖讘讜注讛 讛讬讬谞讜 诪砖讜诐 讚讙讝专讬谞谉 砖诪讗 讬讗诪专 砖讘讜注讛 诇讗 讗讜讻诇 讜讬讚诇讙 诇讗 讜讘讛讗 讜讚讗讬 驻砖讬讟讗 讗讘诇 讙讘讬 谞讚专 讗驻讬' 讬讚诇讙 诇讗 讜讬讗诪专 拽专讘谉 诇讗 讗讜讻诇 诇讬讻讗 讗讬住讜专: 讝讛 讞讜诪专 讘砖讘讜注讜转 诪讘谞讚专讬诐. 讜诪驻专砖 诇讗 拽专讘谉 诇讗 讗讜讻诇 诇讱 讜讻讜' 驻专讬讱 讘讙诪专讗 讚讞讜诪专 诪讻诇诇 讚谞讚专 讛讜讗 诪讚拽讗诪专 讞讜诪专 讘砖讘讜注讜' ' 诪讘谞讚专讬诐 诪砖诪注 讛讻讬 讚讛讞讜诪专讗 讚谞讚专讬诐 讗讬谞讛 砖讜讛 诇砖讘讜注讛 讗讘诇 诪''诪 谞讚专 拽诇 讛讜讬 讜讛讗 诪讜转专 拽转谞讬 讜诪砖谞讬 讗住讬驻讗 讚讗讬讚讱 拽转谞讬 砖讘讜注讛 砖讗讬谞讬 讬砖谉 讚讜讚讗讬 讘谞讚专讬诐 诇讬讻讗 讗讬住讜专讗 讻''讗 诪讚专讘谞谉 讻讚讗诪专 专讘讬谞讗 讜讙讘讬 砖讘讜注讛 讗讬讻讗 讗讬住讜专讗 讚讗讜专讬讬转讗 讜讗''转 诇砖谞讜讬讗 讗讞专讬谞讗 讚讗讜拽讬诪谞讗 诇注讬诇 讻讙讜谉 讚讗诪专 拽讜谞诐 注讬谞讬 讘砖讬谞讛 讛讬讜诐 讜讻讜' 讚诇砖诐 讜讚讗讬 讗讬讻讗 讗讬住讜专讗 讚讗讜专讬讬转讗 (讜讻讬) 讛讬讻讗 诪讬转专爪谞讗 诇讬砖谞讗 讚转谞讬 讚讞讜诪专 讜讻讜' 讚诇讬讻讗 诇诪讬诪专 讚拽讗讬 讗住讬驻讗 驻讬' 讻诪讜 砖诪转专抓 讛住驻专 讚讛转诐 讗讬讻讗 讗讬住讜专讗 讚讗讜专讬讬转讗 讘谞讚专讬诐 讻诪讜 讘砖讘讜注讜转 讻诪讜 砖驻讬' 讜讬''诇 讚拽讗讬 讗讚讬讜拽' 讚诪转谞讬' 讜谞讚拽讚拽 讛讻讬 讟注诪讗 诪砖讜诐 讚讗诪专 拽讜谞诐 注讬谞讬 讚讛讜讬 讚讘专 砖讬砖 讘讜 诪诪砖 讗讘诇 拽讜谞诐 砖诇讗 讬砖谉 诇讬讻讗 讗讬住讜专讗 讚讗讜专讬讬转讗 讻讬 讗诐 诪讚专讘谞谉 讻讚驻专砖讬谞谉 诇注讬诇 讚讻讜诇讛讜 讗诪讜专讗讬 诪讜讚讜 讚讗讬讻讗 讗讬住讜专讗 讚专讘谞谉 讜诇讗 驻诇讬讙讬 讗诇讗 讘诇讬砖谞讗 讚讘诇 讬讞诇 讜注诇 讝讛 讗讜诪专 讝讛 讞讜诪专 讘砖讘讜注讜转 诪讘谞讚专讬诐 讚讘砖讘讜注讜转 讻讛''讙 讗讬讻讗 讗讬住讜专讗 讚讗讜专讬讬转讗:





	专"谉


	讗讬 讗诪专讬谞谉 讚讘讞讬讬 拽专讘谉 诪砖转讘注 砖专讬 讚拽专讘谉 诇讗讜 讘专 讗砖转讘讜注讬 讛讜讗 讜讗讬 讗诪专讬谞谉 讚拽专讘谉 讬讛讗 诪讛 砖诇讗 讗讜讻诇 诪砖诇讱 拽讗诪专 谞诪讬 砖专讬 讚诇讗 砖讜讬 讗讬住讜专 拽专讘谉 讗诇讗 诪讛 砖诇讗 讬讗讻诇 讛讗 拽专讘谉 砖讗讜讻诇 诇讱 谞诪讬 砖专讬 讚讞讬 拽专讘谉 拽讗诪专 讚注讘讜讚 讗讬谞讬砖 讚诪砖转讘注 讘讬讛 讜诇讗 诪讬讚讬 拽讗诪专 讜谞专讗讛 讘注讬谞讬 讚讛讗 拽专讘谉 讙专住讬谞谉 讜讻讚讻转讬讘谞讗 讜讚讻讜讜转讛 讘砖讘讜注讛 讛讗 砖讘讜注讛 讚转谞讗 讚诪讜转专 讘拽专讘谉 拽转谞讬 讚讘砖讘讜注讛 讗住讜专 讜诇讬讻讗 诇诪讬诪专 讚讛拽专讘谉 讙专住讬' 讚讛转谞讗 讘驻专拽讬谉 讚诇注讬诇 讚讛拽专讘谉 讗住讜专 诇专讘讬 诪讗讬专 讜讛讬讻讬 转谞谉 讛讻讗 讚砖专讬 讚讛讗 诪转谞讬' (谞诪讬) 讻专''诪 讗讜拽讬诪谞讗 诇讛 讘讙诪专讗 讗诇讗 讜讚讗讬 讻讚讗诪专谉 诇拽专讘谉 诇讗 讗讜讻诇 诇讱 谞诪讬 砖专讬 讚讻讬讜谉 讚讘诇诪''讚 驻转讜讞讛 拽讗诪专 诇讗 拽专讘谉 诪砖诪注 讜诇讬讻讗 诇诪讬诪专 讚诪讻诇诇 诇讗讜 诪砖诪注 讛讗 诪讛 砖讬讗讻诇 讬讛讗 拽专讘谉 讚讛讗 诪转谞讬' 讻专''诪 讗讜拽讬诪谞讗 诇讛 讜专''诪 讛讗 诇讬转 诇讬讛 诪讻诇诇 诇讗讜 讗转讛 砖讜诪注 讛谉: 诪转谞讬' 砖讘讜注讛 诇讗 讗讜讻诇 诇讱 讛讗 砖讘讜注讛 砖讗讜讻诇 诇讱 诇砖讘讜注讛 诇讗 讗讜讻诇 诇讱 讗住讜专. 诪砖讜诐 讚砖讘讜注讛 诇讗 讗讜讻诇 诇讱 诪砖诪注 讘砖讘讜注讛 诇讗 讗讜讻诇 诇讱 讜讛讗 砖讘讜注讛 砖讗讜讻诇 诇讱 讛讻讬 诪砖诪注 讚诇讬讻讗 诇驻专讜砖讬 诇讬砖谞讗 讚讞讬 砖讘讜注讛 拽讗诪专 讻讚讗诪专讬谞谉 讞讬 拽专讘谉 讚诇讗 诪砖转注讬 讗讬谞砖讬 讛讻讬 讜诇砖讘讜注讛 诇讗 讗讜讻诇 谞诪讬 讗驻讬诇讜 讘诇诪''讚 驻转讜讞讛 讗住讜专 讚讗注''讙 讚诇诪''讚 驻转讜讞讛 诇讗 诪砖诪注 讜诪转谞讬' 专讘讬 诪讗讬专 讛讬讗 讚诇讬转 诇讬讛 诪讻诇诇 诇讗讜 讗转讛 砖讜诪注 讛谉 讗驻讬诇讜 讛讻讬 讘砖讘讜注讛 讗住讜专 讜谞专讗讛 讘注讬谞讬 讚讛讬讬谞讜 讟注诪讗 诪砖讜诐 讚讛讗 诪住拽讬谞谉 讘住讜祝 驻专拽 砖讘讜注转 讛注讚讜转 (砖讘讜注讜转 诇讜.) 讚讻讬 诇讬转 诇讬讛 诇专''诪 诪讻诇诇 诇讗讜 讗转讛 砖讜诪注 讛谉 讛''诪 讘诪诪讜谞讗 讗讬 谞诪讬 讘讗讬住讜专讗 讚讗讬转 讘讬' 诪诪讜谞讗 讗讘诇 讘讗讬住讜专讗 讙专讬讚讗 讗讬转 诇讬讛 讜谞讚专讬诐 讗讬住讜专讗 讚讗讬转 讘讬讛 诪诪讜谞讗 谞讬谞讛讜 诪砖讜诐 讚诇讗 诪砖讻讞转 讘讛讜 讘诇讗 讞驻爪讗 讚讛讗 讗讬谞谉 讞诇讬谉 注诇 讚讘专 砖讗讬谉 讘讜 诪诪砖 讗讘诇 砖讘讜注讜转 讗讬谞谉 讗诇讗 讗讬住讜专讗 讙专讬讚讗 砖讛讜讗 讞诇 讘讙讜驻讜 讜讻讬讜谉 讚讗讬住讜专讗 讙专讬讚讗 谞讬谞讛讜 讗驻讬诇讜 专讘讬 诪讗讬专 诪讜讚讛 讚讗诪专讬谞谉 讘讛讜 诪讻诇诇 诇讗讜 讗转讛 砖讜诪注 讛谉: 讙诪' (诇注讬诇) 诪谞讬 诪转谞讬' 专讘讬 诪讗讬专 讛讬讗. 讚诇讗 砖谞讬 诇讬讛 拽专讘谉 讜诇讗 砖谞讬 诇讬讛 讻拽专讘谉 讚诇讗 讘注讬 讻''祝 讛讚诪讬讜谉 讚讗讬 专讘讬 讬讛讜讚讛 诪讗讬 讗讬专讬讗 拽专讘谉 诇讗 讗讜讻诇 诇讱 讚砖专讬 讗驻讬诇讜 拽专讘谉 砖讗讜讻诇 诇讱 谞诪讬 砖专讬: 讛讗 讚讗诪专 诇拽专讘谉 讛讗 讚讗诪专 诇拽专讘谉. 讻诇讜诪专 讘诇诪''讚 砖讘讗讬转 诪砖诪注 诇拽专讘谉 讬讛讗 讗讘诇 诇拽专讘谉 讘诇诪''讚 驻转讜讞讛 诪砖诪注 诇讗 拽专讘谉:





专诪讘"谉

诪讻诇诇 讚讛讗 砖讘讜注讛 砖讗讜讻诇 诇讱 讚诇讗 讗讻讬诇谞讗 诪砖诪注 讜专诪讬谞讛讬 砖讘讜注讜转 砖转讬诐 砖讛谉 讗专讘注 砖讘讜注讛 砖讗讜讻诇 讜砖诇讗 讗讜讻诇 讜讻讜' 讜诪驻专拽讬谞谉 讗诪专 专讘 讗砖讬 砖讗讜讻诇 讚诪转谞讬' 砖讗讬 讗讜讻诇 讛讜讗 讗讘诇 砖讗讜讻诇 讚砖讘讜注讜转 讚讗讻讬诇谞讗 诪砖诪注 讜砖诇讗 讗讜讻诇 讚诇讗 讗讻讬诇谞讗 诪砖诪注 讘讬谉 讘诪住专讘讬谉 讘讜 诇讗讻讜诇 讜讗诪专 讗讻讬诇谞讗 讗讜 诇讗 讗讻讬诇谞讗 讘讬谉 讻砖讗讬谉 诪住专讘讬谉 讘讜 诪"讟 谞讚专讬诐 讚讗讬住讜专 讞驻爪讗 讛讜讗 砖讗讜讻诇 诪讛 砖讗讜讻诇 讛讜讗. 诇讗 讗讜讻诇 诪讛 砖诇讗 讗讜讻诇 讛讜讗. 砖讘讜注讜转 讚讗讬住讜专 谞驻砖讬讛 讛讜讗 砖讗讜讻诇 讜砖诇讗 讗讜讻诇 讚注讘讬讚谞讗 讜讚诇讗 注讘讬讚谞讗 拽讗诪专 讜讻谉 讛诇讻转讗:



讝讛 讞讜诪专 讘砖讘讜注讜转 诪讘谞讚专讬诐 讜讞讜诪专 讘谞讚专讬诐 诪讘砖讘讜注讜转 讻讬爪讚 讗诪专 拽讜谞诐 住讜讻讛 砖讗谞讬 注讜砖讛 诇讜诇讘 砖讗谞讬 谞讜讟诇 转驻讬诇讬谉 砖讗谞讬 诪谞讬讞 讘谞讚专讬诐 讗住讜专 讜讘砖讘讜注讜转 诪讜转专 砖讗讬谉 谞砖讘注讬谉 诇注讘讜专 注诇 讛诪爪讜转:





专砖讘"讗

 讛砖讘讜注讛 砖讗讜讻诇 诇讱 讗住讜专. 驻讬专讜砖 讚讛砖讘讜注讛 砖讗讜讻诇 诇讱 诪砖诪注 讘砖讘讜注讛 砖讗讜讻诇 诇讱, 讜讗住讜专 讚拽转谞讬 讘讗讜诪专 砖讗讬 讗讜讻诇 诇讱 讻讚讗讜拽诪讛 专讘 讗砖讬 讘住诪讜讱. 讜讗祝 注诇 讙讘 讚讛拽专讘谉 砖讗讜讻诇 诇讱 诪讜转专, 讜诪驻专砖讬谞谉 讚讘讞讬讬 拽专讘谉 拽讗诪专, 讛转诐 讛讜讗 诇驻讬 砖讚专讻谉 砖诇 讘专讬讜转 诇讬砖讘注 讘讞讬讬 驻诇讜谞讬, 讗讘诇 讗讬谉 讚专讱 讛注讜诇诐 诇讬砖讘注 讘讞讬讬 砖讘讜注讛. 讜讛诇讻讱 诇讙讘讬 讛拽专讘谉 谞讗诪专 讚讘讞讬讬 拽专讘谉 拽讗诪专, 讜诇驻讬讻讱 诪讜转专, 讗讘诇 讘讛砖讘讜注讛 诇讗讜 讘讞讬讬 砖讘讜注讛 拽讗诪专, 讗诇讗 砖讘讜注讛 砖讗讬 讗讜讻诇 诇讱 拽讗诪专. 讜讗住拽讛 专讘 讗砖讬 讚讘讬谉 诪住专讘讬谉 讘讜, 讘讬谉 讗讬谉 诪住专讘讬谉 讘讜, 讘讬谉 砖讗诪专 讗讻讬诇谞讗 讗讻讬诇谞讗, 讜讘讬谉 砖讗诪专 诇讗 讗讻讬诇谞讗 诇讗 讗讻讬诇谞讗, 讜讗讞专 讻讱 讗诪专 砖讘讜注讛 讚讗讻讬诇谞讗 诇讗 讗讻讬诇谞讗, 讜讗讞专 讻讱 讗诪专 砖讘讜注讛 讚讗讻讬诇谞讗 讗讻讬诇谞讗 诪砖诪注 诇讙讘讬 砖讘讜注讛, 讜讗讬 讗诪专 砖诇讗 讗讜讻诇 诇注讜诇诐 讚诇讗 讗讻讬诇谞讗 诪砖诪注, 砖讗诐 诇讗 讻谉 谞转注专讘讘 讛诇砖讜谉, 讜讗讬谞讜 讬讜讚注 讘讬谉 诇讗 讗讻讬诇谞讗 诇讗讻讬诇谞讗. 讜讗祝 注诇 讙讘 讚诇讙讘讬 拽讜谞诪讜转 砖讗讜讻诇 诇讱 讗住讜专, 诇讗讜 诇诪讬诪专讗 砖讬讛讗 讗讜讻诇 讻讗讜诪专 砖诇讗 讗讜讻诇, 讗诇讗 诪讛 砖讗讜讻诇 诇讱 讬讛讗 讻拽专讘谉 拽讗诪专, 讚谞讚专讬诐 讗讬住讜专 讞驻爪讗 讛讜讗, 讜讛诇讻讱 讗讜讻诇 诪讛 砖讗讜讻诇 讛讬讗, 讜砖诇讗 讗讜讻诇 诪讛 砖诇讗 讗讜讻诇 讛讜讗, 讗讘诇 砖讘讜注讜转 讚讗讬住讜专 谞驻砖讬讛 讛讜讗, 砖讗讜讻诇 讜砖诇讗 讗讜讻诇 讚讗讻讬诇谞讗 讜诇讗 讗讻讬诇谞讗 讛讜讗.


 讛谞讜讚专 诪谉 讛诪讘讜砖诇 诪讜转专 讘爪诇讬 讜讘砖诇讜拽. 讬砖 诪驻专砖讬诐 砖诇讜拽 砖讛讜讗 诪讘讜砖诇 讬讜转专 诪住转诐 讘讬砖讜诇, 讜讻讚讗诪专讬谞谉 讘驻专拽 讻诇 讛讘砖专 [讞讜诇讬谉 拽讬, 讘], 讛讻讘讚 讗讜住专转 讜讗讬谞讛 谞讗住专转, 讜砖诇讜拽讛 谞讗住专转. 讜讬砖 诪驻专砖讬诐 砖诇讜拽 讘砖讬诇 讜诇讗 讘砖讬诇 讻诪讗讻诇 讘谉 讚专讜住讗讬, 讜讘讜讚讗讬 讚砖诇讜拽 诪砖诪注 讛讻讬谉 讜诪砖诪注 讛讻讬谉, 讚讘诪住讻转 转专讜诪讜转 [驻专拽 讬, 讛诇讻讛 讟'] 驻专拽 讘爪诇 [砖谞转谞讜 鈥� 诇驻讬 讛砖讬"诪] 转谞谉, 讞讙讘讬诐 讟诪讗讬诐 砖谞讻讘砖讜 注诐 讞讙讘讬诐 讟讛讜专讬诐 诇讗 驻住诇讜 讗转 爪讬专谉 讻讜', 讜讙专住讬谞谉 注诇讛 讘讬专讜砖诇诪讬 [驻专拽 注砖讬专讬 讛诇讻讛 讜' 讘转专讜诪讜转] 讗诪专 专讘讬 讬讜讞谞谉 诇讬转 讘讛 谞讻讘砖讬谉 讗诇讗 谞砖诇拽讬谉 (讚砖诇讜拽) [讚讻讘讜砖 鈥� 诇驻讬 讛砖讬"诪] 讛专讬 讛讜讗 讻诪讘讜砖诇, 讗诇诪讗 砖诇讜拽 讘爪讬专 诪诪讘讜砖诇 讜讗驻讬诇讜 诪讻讘讜砖. 讜讗诇讗 诪讬讛讗 谞专讗讛 诇讬 讚诇讙讘讬 谞讚专讬诐 诇讗 诪砖诪注 讗诇讗 砖讗讬谞讜 诪讘讜砖诇 讻诇 爪专讻讜 诪砖讜诐 讚讘谞讚专讬诐 讛诇讱 讗讞专 诇砖讜谉 讘谞讬 讗讚诐, 讜讻诇 注爪诪讜 讗讬谞讜 诪讜转专 讘砖诇讜拽 讗诇讗 诪砖讜诐 讚诇讗 拽专讜 诇讬讛 讗讬谞砖讬 诪讘讜砖诇 讚诪讚讬谞讗 讗驻讬诇讜 讘砖讬诇 讜诇讗 讘砖讬诇 诪讘讜砖诇 讛讜讗 讚讘专 转讜专讛, 讜讻讚讗讬转讗 讘讬专讜砖诇诪讬 讚讙专住讬谞谉 讛转诐 讘驻专拽讬谉 讚讛讻讗 诪转谞讬转讗 讗诪专讛 讚讛砖诇讜拽 拽专讜讬 诪讘讜砖诇, 讚转谞讬讬谞谉 讛讬讛 诪讘砖诇 讗转 讛砖诇诪讬诐 讗讜 砖讜诇拽谉, 讜拽专讬讬讗 讗诪专 砖讛爪诇讬 拽专讜讬 诪讘讜砖诇, 讚讻转讬讘 [讚讘专讬 讛讬诪讬诐 讘' 驻专拽 诇讛 驻住讜拽 讬讙] 讜讬讘砖诇讜 讗转 讛驻住讞 (讘诇讬诇讛 讛讝讛  诇驻讬 讛砖讬"诪) 讜转谞讬谞谉 讛谞讜讚专 诪谉 讛诪讘讜砖诇 诪讜转专 讘爪诇讬 讜讘砖诇讜拽, 讗诪专 专讘讬 讬讜讞谞谉 讘谞讚专讬诐 讛诇讱 讗讞专 诇砖讜谉 讘谞讬 讗讚诐, 讜讻讬讜谉 砖讻谉 讻诇 砖讛讜讗 诪讘讜砖诇 讛专讘讛 诪讘讜砖诇 拽专讬 诇讬讛 讗讬谞砖讬, 讜讛诇讻讱 讗祝 讘谞讚专讬诐 讗住讜专, 讗诇讗 砖讗讬谞讜 诪讘讜砖诇 讻诇 爪专讻讜 拽专讜讬 砖诇讜拽 讜砖专讬.


诪讜转专 讘爪诇讬 讜讘砖诇讜拽. 讜讻诇 砖讻谉 讘诪注砖讛 拽讚讬专讛 注讘讛, 讚讛砖转讗 讛谞讜讚专 诪谉 讛转讘砖讬诇 砖讛讜讗 讗住讜专 讘爪诇讬 讜讘砖诇讜拽, 讗驻讬诇讜 讛讻讬 诪讜转专 讘诪注砖讛 拽讚专讛 注讘讛, 讜讻诇 砖讻谉 谞讜讚专 诪谉 讛诪讘讜砖诇 砖讛讜讗 诪讜转专 讘爪诇讬 讜讘砖诇讜拽, 砖讛讜讗 诪讜转专 讘诪注砖讛 拽讚专讛 注讘讛, 讜讛讻讬谉 讗讬转讗 讘讛讚讬讗 讘讬专讜砖诇诪讬 讚讙专住讬谞谉 讛转诐 [砖诐] 讛谞讜讚专 诪谉 讛诪讘讜砖诇 诪讛讜 砖讬讛讗 诪讜转专 讘注讘讛, 谞砖诪注讬谞讛 诪谉 讛讚讗 讗住讜专 讘诪注砖讛 拽讚讬专讛 专讱 讜诪讜转专 讘注讘讛, 诪讛 讗诐 转讘砖讬诇 砖讛讜讗 讗住讜专 讘爪诇讬 讜讘砖诇讜拽 诪讜转专 讘诪注砖讛 拽讚专讛 注讘讛 诪讘讜砖诇 砖讛讜讗 诪讜转专 讘爪诇讬 讜讘砖诇讜拽 讗讬谞讜 讚讬谉 砖讬讛讗 诪讜转专 讘注讘讛 讜讬砖 拽诇 讜讞讜诪专 讘谞讚专讬诐 讗诇讗 (讻讬谞讜) [讻讬谞讬] 转讘砖讬诇 砖讛讜讗 讘爪诇讬 讜讘砖诇讜拽 讗住讜专 诪讜转专 讘注讘讛, 讜诪讘讜砖诇 砖讛讜讗 诪讜转专 讘爪诇讬 讜讘砖诇讜拽 诪讜转专 讘注讘讛.


讗诪专 拽讜谞诐 转讘砖讬诇 砖讗谞讬 讟讜注诐 讜讻讜'. 转讬诪讛 诇诪讛 诇讬讛 诇砖谞讜讬讬 诪诪讜讚专 诇拽讜谞诐 砖讗谞讬 讟讜注诐, 诇驻诇讜讙 讜诇讬转谞讬 讘谞讜讚专 注爪诪讜, 砖讛专讬 讗驻讬诇讜 讘诇讗 砖讗专 讟讜注诐 讗诐 谞讚专 诪谉 讛转讘砖讬诇 讗住讜专 讘爪诇讬 讜讘砖诇讜拽, 讜讛讜讛 诇讬讛 诇诪讬转谞讬 讗讘诇 讛谞讜讚专 诪谉 讛转讘砖讬诇 讗住讜专 讘诪注砖讛 拽讚专讛 专讱, 讜讻讚转谞讬讗 讘讘专讬讬转讗 讘驻专拽 讛谞讜讚专 诪谉 讛转讘砖讬诇, 讗住讜专 讘讻诇 诪讬谞讬 转讘砖讬诇, 讜诪讜转专 讘爪诇讬 讜讘砖诇讜拽. 讜讬砖 诇讜诪专 讚诇专讘讜转讗 谞拽讟讬讛, 讚讗驻讬诇讜 讗诪专 转讘砖讬诇 砖讗谞讬 讟讜注诐 讗讬谞讜 讗住讜专 讘诪注砖讛 拽讚专讛 注讘讛.


讜诪讜转专 讘讘讬爪讛 讟专讜诪讜讟讛. 诪讛讻讗 诪砖诪注 讚讗住讜专 讘讘讬爪讛 爪诇讜讬讛 讛专讘讛 注讚 砖谞爪讟诪拽讛, 讚讗讬 诇讗 诪讗讬 砖谞讗 讘讬爪讛 讟专讜诪讜讟讛, 讗驻讬诇讜 讻诇 讘讬爪讛 砖谞爪讟诪拽 讗祝 注诇 驻讬 砖诇讗 谞爪讟诪拽讛 讻诇 讻讱 诪讜转专转, 讗讘诇 讘讬专讜砖诇诪讬 讙专住讬谞谉 [砖诐] 讗"专 讞住讚讗 讗住讜专 讘讘讬爪讛 诪讙讜诇讙诇转, 砖讻谉 讚专讱 讛讞讜诇讛 诇讗讻讜诇 驻转讜 讘讛. 讜谞专讗讛 讚诇讗讜 讚讜拽讗 诪讙讜诇讙诇转, 讗诇讗 讗驻讬诇讜 诪爪讜诪拽转, 讜讟注诪讗 谞诪讬 讚拽转谞讬 讘讛 诪砖讜诐 讚讞讜诇讛 讗讜讻诇 讘讛 驻转讜, 转诪讬讛讗 诇讬 砖诇讗 讗诪专讜 讚讘注讬谞谉 诪讬讚讬 讚诪转讗讻诇讛 讘讬讛 专讬驻转讗, 讗诇讗 讘讛转讘砖讬诇 拽讚专讛 讗讘诇 讘诪讬讚讬 讗讞专讬谞讗 诇讗, 讚讛讗 爪诇讬 诇讗 诪转讗讻讬诇 讘讙讜讬讛, 专讬驻转讗 讜讗驻讬诇讜 讛讻讬 讗住讜专, 讜砖诪讗 讚诪转讗讻讬诇 讘专讬驻转讗 诪讬讛讗 讻诇讜诪专 讚诪诇驻转 讘注讬谞谉, 讜诪谉 讛讚讗 讚讬专讜砖诇诪讬 砖注诪讬谞谉 诇讛, 讗讘诇 讗讬 诪转讗讻讬诇 讘讗驻讬 谞驻砖讬讛 讻诪注砖讛 拽讚专讛 注讘讛 诇讗讜 讘讻诇诇 转讘砖讬诇 讛讜讗 讜谞讻讜谉 讛讜讗. 讬专讜砖诇诪讬: 讛谞讜讚专 诪谉 讛诪讘讜砖诇 诪讛讜 砖讬讛讗 诪讜转专 讘诪注讜砖谉, 诪讛讜 砖讬讛讗 诪讜转专 讘诪讟讜讙谉, 诪讛讜 砖讬讛讗 诪讜转专 讘转讘砖讬诇 砖谞转讘砖诇 讘讞诪讬 讟讘专讬讛, 讛谞讜讚专 诪谉 讛诪注讜砖谉 诪讛讜 砖讬讛讗 诪讜转专 讘诪讘讜砖诇, 讜诪砖诪注 讚讻讬讜谉 讚诇讗 讗讬驻砖讬讟讗 讗讝诇讬谞谉 讘讛讜 诇讜诪专, 讜诪讬讛讜 讗讬谉 讛讜诇讻讬谉 讘讻诇 讗诇讜 讗诇讗 诇驻讬 诇砖讜谉 讛诪拽讜诪讜转 讜诇砖讜谉 讛谞讜讚专.
讛谞讜讚专 诪诪注砖讛 拽讚专讛 讗讬谞讜 讗住讜专 讗诇讗 诪诪注砖讛 专转讬讞转讗. 讬专讜砖诇诪讬: 讗讬讝讛讜 诪注砖讛 专转讬讞转讗, 讻讙讜谉 讞诇讜拽讛 讜讟专讙讬讝 讜讟讬住谞讬, 讜住诇转 讜讗讜讝 讝专讬讚 讜讟专住谉.


讛谞讜讚专 诪谉 讛诪诇讬讞 讗讬谞讜 讗住讜专 讗诇讗 诪谉 讛诪诇讞 砖诇 讚讙 诪诇讬讞 砖讗谞讬 讟讜注诐 讗住讜专 讘讻诇 讛诪诇讜讞讬诐. 讜讻诇 砖讛讜讗 诪诇讬讞 讗住讜专, 讗祝 注诇 驻讬 砖讗讬谞讜 诪诇讬讞 讚讘注讬 诇讗讜专讞讗, 讗诇讗 讻诇 砖诪讜诇讞, 讜讛讻讬 谞诪讬 诪砖诪注 讘讬专讜砖诇诪讬 讚讙专住讬谞谉, 讛讜讬谉 讘注讬 诪讬诪专 诪诇讬讞 诇注讜诇诐 讛讗 诇砖注讛 [诇讗 鈥� 诇驻讬 讛讬专讜砖诇诪讬] 讗诪专 专' 讬讜讚谉 诪谉 诪讛 讚转谞讬谞谉, 讛专讬 注诇讬 讻讘砖专 诪诇讬讞 讜讻讬讬谉 谞住讱, 讛讚讗 讗诪专讛 诪诇讬讞 诇砖注讛 诪诇讬讞 讛讜讗 [诇注讬诇 (谞讚专讬诐 讬讞, 讘)], 讗讬讝讛讜 诪诇讬讞 诇砖注讛 讻讛讚讗 讚转谞讬讗 讻讬爪讚 讛讜讗 注讜砖讛 谞讜转谉 讗转 讛讗讘专讬诐 注诇 讙讘讬 讛诪诇讞 讜讛讜驻讻谉, 讗诪专 专讘讬 讗讘讗 诪讚砖谞讬讗 讛讬讗, 砖讗诐 诪砖讛讛 讗讜转诐 谞诪诇讞讬谉 讛谉 讜讚讗讬, 讚讗诪专 专讘讬 讞讬讬讗 讘专 讗讚讗 [诪注砖专讜转 驻专拽 讘, 诪砖谞讛 讙'] 讛谞讜讟诇 讝转讬诐 诪谉 讛诪注讟讬谉 讜讟讘诇 讗讞讚 讗讞讚 讘诪诇讞 讜讗讜讻诇, 讛讚讗 讗诪专讛 诪诇讬讞 诇砖注讛 诪诇讬讞 讛讜讗.


 讙诪专讗: 讜讛讗 转讘砖讬诇 谞讚专. 讬砖 诪驻专砖讬诐 讚讗住讜专 讘诪注砖讛 拽讚专讛 专讱 拽砖讬讗 诇讬讛, 讚专讱 讘诪讬诐 讗讬谞讜 谞专讗讛 砖讬讛讗 讘讻诇诇 转讘砖讬诇, 讜诇讛讗讬 驻讬专讜砖讗 讛讗 讚拽讗诪专 诇讛讗 转谞讬讗 讘谞讬讞讜转讗, 诪诪讗讬 讚拽转谞讬 讜讗住讜专 讘讛讟专讬讜转 专讻讜转 拽讗 诪讬讬转讬 住讬讬注转讗, 讜诪讬讛讜 诇讗 诪讞讜讜专, 讚讛讟专讬讜转 专讻讜转 讗讬谞谉 专讻讜转 讘诪爪讬诐, 讜讗讬谞谉 专讻讜转 讻诇 讻讱, 砖谞住转驻拽 讗讚诐 讘讛谉 砖诇讗 讬拽专讗 转讘砖讬诇 诪讞诪转 专讻讜转谉. 讜讬砖 诪驻专砖讬诐 讚诪讜转专 讘注讘讛 拽讗 拽砖讬讗 诇讬讛, 讚讛砖转讗 讗转讬 砖驻讬专 讚诪讬讬转讬 专讗讬讛, 诪讚拽讗 转谞讬 讟注诪讗 讚讛讞讜诇讬诐 讗讜讻诇讬诐 讘讛诐 驻转诐, 讚注诇诪讗 讻诇 讚诪转讗讻讬诇 讘讬讛 专讬驻转讗 诪讘砖讬诇 拽专讬 诇讬讛.





专讬讟讘"讗

讙诪' 诪讻诇诇 讚砖讘讜注讛 砖讗讜讻诇 讚诇讗 讗讻讬诇谞讗 诪砖诪注. 驻讬' 讚拽转谞讬 注诇讛 讗住讜专 讜专诪讬谞讛讬 砖讘讜注讜转 砖转讬诐 砖讛谉 讚' 驻讬' 砖转讬诐 诇讛讘讗 讜讛诐 讗讘讜转 讚讻转讬讘 诇讛专注 讗讜 诇讛讬讟讬讘 讚讛讬讬谞讜 砖讗讜讻诇 讜砖诇讗 讗讜讻诇 砖讛谉 讗专讘注 注诐 砖转讬 转讜诇讚讜转 砖讬砖 诇讛谉 诇砖注讘专 讚讛讬讬谞讜 砖讗讻诇转讬 讜砖诇讗 讗讻诇转讬 讗诇诪讗 砖讗讜讻诇 讚讗讻讬诇谞讗 诪砖诪注 诪讚拽转谞讬 砖讗讜讻诇 讜砖诇讗 讗讜讻诇:



讜驻专讬拽 专讘 讗砖讬 砖讗讜讻诇 讚诪转谞讬' 讚讛讻讗 砖讗讬 讗讜讻诇 讛讜讗 驻讬' 砖讗诪专 讻谉 讘驻讬' 砖讗讬 讗讜讻诇 讜诇讛讻讬 诪砖诪注 讚诇讗 讗讻讬诇谞讗 讗讘诇 讘讗讜诪专 砖讗讜讻诇 讚讗讻讬诇谞讗 诪砖诪注 讜讗讜诪专 砖诇讗 讗讜讻诇 讚诇讗 讗讻讬诇谞讗 诪砖诪注 讘讬谉 讘诪住专讘讬谉 讘讜 诇讗讻讜诇 讘讬谉 讘砖讗讬谉 诪住专讘讬谉 讘讜 诇讗讻讜诇 讚专讘 讗砖讬 诇讬转 诇讬讛 讗讜拽诪转讗 讚讗讘讬讬 [诇讞诇拽] 讘讬谉 诪住专讘讬谉 讘讜 诇讗讻讜诇 诇砖讗讬谉 诪住专讘讬谉 讘讜 诇讗讻讜诇:



诪"诪 谞讚专讬诐 讚讗讬住讜专 讞驻爪讗 讛讜讗 砖讗讜讻诇 诪砖诪注 诪讛 砖讗讜讻诇 讜讛讜讬 讻讗讜诪专 诇讗 讗讜讻诇 讚讛讗 讗住专 讜注讘讬讚 讘拽讜谞诐 诪讛 砖讬讗讻诇 讜讗住讜专 诇诪讬讻诇 诪谞讬讛 讗讘诇 砖讘讜注讜转 讚讗讬住讜专 讙讘专讗 讛讜讗 砖讗讜讻诇 讜砖诇讗 讗讜讻诇 讚注讘讬讚谞讗 讜诇讗 注讘讬讚谞讗 拽讗诪专 讜讻谉 讛诇讻转讗 讜讘讙诪' 驻专讬讱 注诇 诪爪讬注转讗 讚讗讜拽讬诪谞讗 讘讗讜诪专 砖讗讬 讗讜讻诇 讗"讻 诇诪讛 诇讬讛 诇诪讬诪专 讻诇讜诪专 驻砖讬讟讗 讜诇讬讻讗 讘住讬驻讗 讚诪转谞讬' 砖讜诐 专讘讜转讗 讘讛讗 讜诪讗讬 拽诪"诇 讚讛讗 转谞讗 诇讬讛 专讬砖讗 砖讘讜注讛 诇讗 讗讜讻诇 诇讱 讜诪讛讚专讬谞谉 诪讛讜 讚转讬诪讗 诇讬砖谞讬讛 讛讜讗 讚讗转注拽讬诐 诇讬讛 讻诇讜诪专 (砖讛爪专讬讱) 砖讛讗专讬讱 讘转谞讜注讜转 砖讬"谉 砖讗讜讻诇 讜讚讗诪讬 讻讗讜诪专 砖讗讬 讗讜讻诇 讜诇注讜诇诐 砖讗讜讻诇 拽讗诪专 驻讬' 讚讻讬 讗诪专 讚砖讗讜讻诇 拽讗诪专 讗诇讗 讚讗转注拽诐 诇讬讛 诇讬砖谞讬讛 讜诇讬讛诪谞讬讛 讘讛讻讬 讚转谞讬讗 诇拽诪谉 [讚祝 讬讞:] 讘谞讚专讬诐 砖住转诪谉 诇讛讞诪讬专 讜驻讬专讜砖谉 诇讛拽诇 拽诪"诇 讚诇讗 诪讛讬诪谞讬' 诇讬讛 诪讬讛讜 讚讜拽讗 讘注诐 讛讗专抓 讗讘诇 诇爪讜专讘讗 诪专讘谞谉 诪讛讬诪谞讬谞谉 诇讬讛 讜讻谉 讻转讘讜 讙讚讜诇讬 专讘讜转讬谞讜 讝"诇:



诪转谞讬' 讝讛 讞讜诪专 讘砖讘讜注讜转. 诪驻专砖 讘讙诪专讗 讚讗拽讜谞诐 砖讗谞讬 讬砖谉 拽讗讬 讚拽转谞讬 砖讗讬谉 谞讚专 讞诇 注诇讬讜 诪谉 讛转讜专讛 诪砖讜诐 讚讛讜讬 讚讘专 砖讗讬谉 讘讜 诪诪砖 讜诪砖讜诐 讛讻讬 拽转谞讬 讛讻讗 讚讘讝讛 讬砖 讞讜诪专 讘砖讘讜注讜转 诪讘谞讚专讬诐 砖讛砖讘讜注讛 诪砖讜诐 讚讛讜讬讗 讗讬住讜专 讙讘专讗 讞诇讛 讗驻讬诇讜 注诇 讚讘专 砖讗讬谉 讘讜 诪诪砖:



讜讞讜诪专 讘谞讚专讬诐 诪讘砖讘讜注讜转 讻讬爪讚 讗诪专 住讜讻讛 砖讗谞讬 注讜砖讛 诇讜诇讘 砖讗谞讬 谞讜讟诇 转驻讬诇讬谉 砖讗谞讬 诪谞讬讞 讘谞讚专讬诐 讗住讜专. 驻讬' 诪砖讜诐 讚谞讚专 讞诇 注诇 讘讬讟讜诇 诪爪讜转 注砖讛 讚诪爪讜转 讞讬讜讘 讙讘专讗 讜谞讚专 讗讬住讜专 讞驻爪讗 讜讗讬谉 诪讗讻讬诇讬谉 诇讗讚诐 讚讘专 讛讗住讜专 诇讜:



讜讘砖讘讜注讜转 诪讜转专. 驻讬' 砖讗诐 谞砖讘注 砖诇讗 讬砖讘 讘住讜讻讛 讜砖诇讗 讬讟讜诇 诇讜诇讘 诇讜拽讛 诪砖讜诐 砖讘讜注转 砖讜讗 讜谞讜讟诇 诇讜诇讘 讜诪谞讬讞 转驻讬诇讬谉 砖讗讬谉 砖讘讜注讛 讞诇讛 诇讘讟诇 诪爪讜转 注砖讛 讚讛讗 讜讛讗 讗讬住讜专 讙讘专讗 讜讛讜讬 讻谞砖讘注 砖讗讜讻诇 讻讻专 讝讛 讜讗讞"讻 谞砖讘注 砖诇讗 讬讗讻诇谞讛 讚诇讗 讞讬讬诇讗 砖讘讜注讛 讘转专讬讬转讗 注诇讬讛 讜诇讜拽讛 注诇讬讛 诪砖讜诐 砖讘讜注转 砖讜讗. 诪讬讛讜 驻讬专砖讜 讘讬专讜砖诇' [砖讘讜注讜转 驻"讙 讛"讚] 讚讻讬 讗诪专讬谞谉 讚讗讬谉 砖讘讜注讛 讞诇讛 诇讘讟诇 诪"注 讚讜拽讗 讘谞砖讘注 注诇 讛诪爪讜讛 讘驻专讟 讗讘诇 注"讬 讻讜诇诇 讞讬讬诇讗 讻谞砖讘注 砖诇讗 讬讗讻诇 诪爪讛 讜砖诇讗 讬砖讘 讘爪诇 讜砖诇讗 讬谞讬讞 讻诇讜诐 注诇 专讗砖讜 诪讙讜 讚讞讬讬诇 讛砖讘讜注讛 讗讛讬转专讗 讞讬讬诇讗 谞诪讬 讗诪爪讜讛 讻诪讜 砖讻转讘 讛专讬"祝 讝"诇 讘砖诇讛讬 讛诇讻讜转 驻住讞 砖谞讬 讜诪讬讛讜 诪讙诪' 讚讬诇谉 讘驻' 砖讘讜注讜转 砖转讬诐 讘转专讗 [讚祝 讻讛:] 诪砖诪注 讚讚讜拽讗 诇注谞讬谉 讘诇 讬讞诇 讗讘诇 诇讗 诪讬讞讬讬讘 注诇讛 拽专讘谉 讗驻讬诇讜 讘讻讜诇诇 讗讬 诪谞讞 转驻讬诇讬谉 讻讬讜谉 讚讛讜讬 诪讜砖讘注 诇讛谞讬讞 讜讛讬讬谞讜 讚讗拽砖讬谞谉 讛转诐 讜讛讗 诇讬转讗 诇砖讘讜注讛 讘诇讗 讗谞讬讞 转驻讬诇讬谉 讚讗诇诪讗 诇讬转讗 讘诇讗 讗谞讬讞 讻诇诇 讜讗驻讬诇讜 讘谞砖讘注 讘讻讜诇诇 砖诇讗 讬谞讬讞 讻诇讜诐 注诇 专讗砖讜 诇讗 讞讬讬诇讗 砖讘讜注讛 诇讛转讞讬讬讘 拽专讘谉 讗讬 讛谞讬讞 转驻讬诇讬谉. 讜讗驻讬' 诇注谞讬谉 诪讬讞诇 砖讘讜注讛 谞诪讬 讻讬 讗诪专讬谞谉 讚砖讘讜注讛 讞诇讛 讘讻讜诇诇 讚讜拽讗 注诇 讘讬讟讜诇 诪爪讜转 注砖讛 讚讻讬 诪拽讬讬诐 砖讘讜注转讬讛 讜诇讗 注讘讬讚 诪爪讜讛 讚专诪讬 注诇讬讛 讛讜讛 诇讬讛 讬讜砖讘 讜讗讬谞讜 注讜砖讛 诪爪讜转讜 讜讛讗 注讚讬驻讗 诪诇诪讬注讘讚 诪爪讜转讜 讜诇讘讟诇 砖讘讜注转讜 讘讬讚讬诐 讘拽讜诐 注砖讛 讗讘诇 讛谞砖讘注 诇讘讟诇 诪爪讜转 诇"转 讘讻讜诇诇 讻讙讜谉 砖谞砖讘注 砖讬讗讻诇 谞讘诇讜转 讜砖讞讜讟讜转 诇讗 讞讬讬诇讗 砖讘讜注讛 讗谞讘诇讜转 讻诇诇 讜诪讜讟讘 砖讬砖讘 讜诇讗 讬拽讬讬诐 砖讘讜注转讜 诪砖讬讚讞讛 讗讬住讜专 诇讗讜 讚谞讘诇讛 砖讬讗讻诇谞讛 讘讬讚讬诐 讜讛讬讬谞讜 讚讗诪专讬谞谉 讛转诐 [讚祝 讻讚.] 讘砖诇诪讗 诇讗讜 诪砖讻讞转 诇讛 讚讞讬讬诇讗 砖讘讜注讛 讘讻讜诇诇 砖诇讗 讬讗讻诇 谞讘诇讜转 讜砖讞讜讟讜转 诇专讘讬 讬讜讞谞谉 讗诇讗 讛谉 讛讬讻讗 诪砖讻讞转 诇讛 讚讗诇诪讗 诇讗 讞讬讬诇讗 砖讘讜注讛 讗驻讬诇讜 讘讻讜诇诇 讘讛谉 讻诇讜诪专 讘谞砖讘注 砖讬讗讻诇 诇讘讟诇 诪爪讜转 诇"转 讜讛讬讬谞讜 讚转谞谉 讛转诐 [讚祝 讻讛:] 转讗诪专 讘砖讘讜注转 诪爪讜讛 砖诇讗 注砖讛 讘讛 诇讗讜 讻讛谉 讚讗诇诪讗 诇讬转讗 讘讛谉 讻诇诇 讗驻讬诇讜 讘讻讜诇诇 讜讝讜 砖讟转 专讘讬谞讜 讝"诇 讻诪讜 砖讻转讜讘 讘驻讬专讜砖讬 砖讘讜注讜转 砖诇讜:



讜讬砖 诪专讘讜转讬谞讜 讝"诇 砖讗讜诪专讬诐 讚砖讘讜注讛 诇讗 讞讬讬诇 (讗驻讬诇讜) 讗讘讟讜诇 诪爪讜转 注砖讛 讻诇诇 讜讗驻讬诇讜 讘讻讜诇诇 讜诇讜拽讛 注诇讬讛 诪砖讜诐 砖讘讜注转 砖讜讗 讜诪讗讬 讚讗诪专讬谞谉 讚诇讬转讬讛 讘诇讗 讗谞讬讞 诇讗讜 诇注谞讬谉 拽专讘谉 砖讘讜注讛 讘诇讞讜讚 讗诇讗 诇注谞讬谉 讘诇 讬讞诇 谞诪讬 讛讜讗 讚砖讘讜注讛 注诇 讛诪爪讜讛 讻砖讘讜注讛 注诇 砖讘讜注讛 讛讜讗 讻讚讗诪专讬' 讘讻谞 讚讜讻转讗 [讚祝 讞.] 讜讛诇讗 诪讜砖讘注 诪讛专 住讬谞讬 讛讜讗 讜讗讬诇讜 砖讘讜注讛 诇讗 讞讬讬诇讗 注诇 砖讘讜注讛 讻诇诇 讗驻讬诇讜 讘讻讜诇诇 讜诪讞讜 讗诪讜讞讗 诇讛讛讬讗 讬专讜砖诇诪讬 讚讻转讘 讛专讬"祝 讝"诇 讜诪住转讘专讗 讚诇讬转 诇谉 诇诪讚讞讬 讛讛讜讗 讬专讜砖诇诪讬 讘讻讚讬 讜砖诇讗 讘讟注谞讛 诪讻讬讜谉 讚讗讬讻讗 诇驻专讜砖讬 住讜讙讬讬谉 讻讜讜转讬讛 讜讗砖讬讟转讗 讚专讘讬谞讜 讝"诇 住诪讻讬谞谉. 讜讻讬 讛讬讻讬 讚谞讚专讬 讗讬住讜专 讞诇讬谉 注诇 讛诪爪讜转 讗驻讬诇讜 诇讘讟诇谉 讛讜讗 讛讚讬谉 谞诪讬 讚讞讬讬诇讗 注诇 砖讘讜注讛 诇讘讟诇讛 砖讗诐 谞砖讘注 砖讬讗讻诇 讻讻专 讝讛 讜讗讞专 讻讱 讗住专讜 讘拽讜谞诐 讛专讬 讗住讜专 讘讜 讻讚讻转讬讘谞讗 讘驻专拽讗 拽诪讗 讚祝 讬讙 注"讘:



讜诪讬讛讜 讘砖讘讜注讛 注诇 讛谞讚专 讗讬讻讗 诪讗谉 讚讗诪专 讚砖讘讜注讛 讞诇讛 注诇 讛谞讚专 诇拽讬讬诐 砖讗诐 讗住专 注诇讬讜 讻讻专 讜讗讞"讻 谞砖讘注 砖诇讗 讬讗讻诇谞讜 讞讬讬诇讗 注诇讬讛 砖讘讜注讛 谞诪讬 讘讬谉 诇诪诇拽讜转 讘讬谉 诇拽专讘谉 讚讻讬讜谉 讚谞讚专 讗讬住讜专 讞驻爪讗 讜砖讘讜注讛 讗讬住讜专 讙讘专讗 讜注谞讬讬谞讬诐 讞诇讜拽讬谉 讛诐 讻砖诐 砖讛谞讚专 讞诇 注诇 讛砖讘讜注讛 讘讬谉 诇拽讬讬诐 讘讬谉 诇讘讟诇 讻讱 讛砖讘讜注讛 讞诇讛 注诇 讛谞讚专 诇拽讬讬诐 讚讗讬诇讜 诇讘讟诇 诇讗 讗驻砖专 砖讗讬谉 诪讗讻讬诇讬谉 诇讗讚诐 讚讘专 讛讗住讜专 诇讜 讜讝讜 讛讬讗 砖讟转 诪讜专讬 谞专"讜 (谞"诇 诪讗诪专 诪专讚讻讬 砖讛讜讗 讛专讬讟讘"讗 砖讻"讻 讘讞讬讚讜砖讬讜 诇诪住' 砖讘讜注讜转 讚祝 讻讘 注"讘 讙讘讬 (讗) 讘谞讬 专讘讗 谞讝讬专 砖讗诪专 砖讘讜注讛 砖诇讗 讗讜讻诇 讞专爪谉) 讗讘诇 讘讬专讜砖诇诪讬 诪砖诪注 讚砖讘讜注讛 诇讗 讞讬讬诇讗 讗谞讚专 讻诇诇 讻讬讜谉 讚讗住专讬讛 讗讬住讜专 讞驻爪讗 讛讗 讗讬转住专 诇讬讛 诪诪讬诇讗 讘讗讬住讜专 讙讘专讗 诪砖讜诐 讘诇 讬讞诇 讚讘专讜 讜转讜 诇讗 讞讬讬诇讗 注诇讬讛 砖讘讜注讛 讻砖诐 砖讗讬谉 砖讘讜注讛 讞诇讛 注诇 砖讘讜注讛 讗驻讬诇讜 诇拽讬讬诐 讚讙专住讬谞谉 讛转诐 讘讬专讜砖诇诪讬 讚驻"拽 (讘) 讚谞讝讬专 讙讘讬 讛讗 讚讗诪专讬谞谉 讚讗讬谉 砖讘讜注讛 讞诇讛 注诇 砖讘讜注讛 讗讘诇 讘讚讘专 讗讞讚 诪讻讬讜谉 砖讛讝讻讬专 注诇讬讜 砖讘讜注讛 注砖讗讜 讻谞讘讬诇讛 诪讻讗谉 讜讗讬诇讱 讻诪讬讞诇 砖讘讜注讛 注诇 讛讗讬住讜专讬谉 驻讬专讜砖 诇讗 诇讘讟诇 讜诇讗 诇拽讬讬诐 讜讛"讛 诇砖讘讜注讛 注诇 砖讘讜注讛 讗诪专 专' 讬讜讚谉 讜讛讜讗 砖讛讝讻讬专 谞讚专 讜讗讞"讻 讛讝讻讬专 砖讘讜注讛 驻讬专讜砖 讚诇讗 讞讬讬诇讗 砖讘讜注讛 讗谞讚专 讗驻讬诇讜 诇拽讬讬诪讜 讚讛讜讬 讻诪讜 砖讘讜注讛 注诇 砖讘讜注讛 讚讘谞讚专 拽讬讬诪讗 砖讘讜注讛 谞诪讬 讗讬转 讘讬讛 砖讻讘专 谞砖讘注 讘讛专 住讬谞讬 诇拽讬讬诐 讗转 谞讚专讜 讜诇注砖讜转 讻讻诇 讛讬讜爪讗 诪驻讬讜 讗讘诇 砖讘讜注讛 讜讗讞"讻 谞讚专 谞讚专讬诐 讞诇讬谉 注诇 讛讗讬住讜专讬谉 驻讬' 讚诪注讬拽专讗 讗讬转住专 讗讬住讜专 讙讘专讗 讜讛砖转讗 讗讬转住专 讗讬住讜专 讞驻爪讗 谞诪爪讗转 诇诪讚 诪谉 讛讬专讜砖诇诪讬 讛讝讛 讚砖讘讜注讛 诇讗 讞讬讬诇讗 注诇 谞讚专 讻诇诇 讗讘诇 谞讚专 讞诇 注诇 砖讘讜注讛 诇讘讟诇 讜诇拽讬讬诐 讜讛"讛 砖讞诇 讛谞讚专 注诇 讛讗讬住讜专讬谉 讚讗讬住讜专讬谉 讜砖讘讜注讜转 讞讚 讟讻住讬住讗 谞讬谞讛讜 讜砖诇讗 讻讚讘专讬 专' 讝专讞讬讛 砖讻转讘 砖讗讬谉 谞讚专 讞诇 诇拽讬讬诐 讗' 诪讗讬住讜专讬 转讜专讛 讻讙讜谉 砖讗住专 注诇讬讜 谞讘诇讛 讗讜 讘砖专 讞讝讬专 讗讜 讚讘专 砖谞砖讘注 注诇讬讜 砖诇讗 诇讗讜讻诇讜 讜转诪讜讛讬诐 讚讘专讬讜 讛讬讗讱 讞诇 讛谞讚专 注诇 诪爪讜转 砖诇 转讜专讛 诇讘讟诇 讜诇讗 讬讛讗 讞诇 诇拽讬讬诐 讗诇讗 讜讚讗讬 讻讚讗诪专讬谞谉 讜讻讚讗讬转讗 讘讬专讜砖诇诪讬 讚讻转讬讘谞讗 讘讛讚讬讗:



讜讙专住讬谞谉 谞诪讬 讛转诐 讘专讬砖 驻"拽 讚谞讝讬专 讛诇"讘 专' 讞诪讬 讘砖诐 专' 讬讜住讬 讘专 讞谞讬谞讗 讛专讬谞讬 谞讝讬专 诪讬讬谉 砖诇 注专诇讛 诇讗 讗诪专 讻诇讜诐 讞讘专讬讬讗 讗诪专讬 诪讞诇讜拽转 讻专"砖 驻讬' 讛讗 诪谞讬 专"砖 讛讬讗 讚住讘专 讗讬谉 讗讬住讜专 讞诇 (讙) 讗讬住讜专 讗讘诇 诇专讘谞谉 讚驻诇讬讙讬 注诇讬讛 讗住讜专 讜讗"专 讬讜讚谉 讻讗谉 讘谞讚专讬诐 讻讗谉 讘砖讘讜注讜转 谞讚专讬诐 讞诇讬谉 注诇 讛讗讬住讜专讬谉 讜讗讬谉 砖讘讜注讜转 讞诇讜转 注诇 讛讗讬住讜专讬谉 驻讬' 讚诇注讜诇诐 讛讗 讗驻讬诇讜 诇专"砖 讗住讜专 讜诪讜讚讛 讛讜讗 讚谞讚专讬诐 讞诇讬谉 注诇 讛讗讬住讜专讬谉 讜谞讝讬专讜转 谞讚专 讛讜讗 讜讗讬住讜专 讞驻爪讗 讜诪转谞讬转讗 诇讗 谞讗诪专讛 讘谞讝讬专讜转 讗诇讗 讘砖讘讜注讛 诇驻讬 砖讗讬谉 砖讘讜注讛 讞诇讛 注诇 砖讘讜注讛 讜诇讗 讗砖讻讞谉 讚砖讘讜注讛 讞诇讛 注诇 讚讘专 诪爪讜讛 讻诇诇 讗诇讗 讘谞砖讘注 诇拽讬讬诐 讛诪爪讜转 讗讜 讘诪爪讜转 诇"转 讘讻讜诇诇 讗讜 讘诪爪讜转 注砖讛 讚注讘讬讚 诇讝专讜讝讬 谞驻砖讬讛 (诪讛讻讗 诪讜讻讞 讚讛讙讬专住讗 讛谞讻讜谞讛 讘讬专讜砖诇' 讛讜讗 讛专讬谞讬 谞讝讬专 诪讬讬谉 砖诇 注专诇讛 讜讻"讛 讙讬专住转 讛专诪讘"谉 讘诪诇讞诪讜转 讘驻' 砖讘讜注讜转 砖转讬诐 讘转专讗 讜讗祝 讝讗转 砖诪注讬谞谉 讚诇讛讬专讜砖诇诪讬 住"诇 讚谞讝讬专讜转 讛讜讬 讗讬住讜专 讞驻爪讗 讜讗讝讚讗 诇讛 诪讛 砖转诪讛 讛专讘 驻"诪 讘驻讬' 注诇 专砖"讬 讚住"诇 讚谞讝讬专讜转 讛讜讬 讗讬住讜专 讙讘专讗 讜讗诇讜 讛讬专讜砖诇诪讬 住"诇 讚讛讜讬 讗讬住讜专 讞驻爪讗 讜讘专讜专 讛讜讗. 讛诪诇讬"抓) 讜讘讛讗 谞诪讬 住讘专讗 讚讻讜诇讛讜 专讘谞谉 讝"诇 讚诇讗讜 诇诪讬诪专讗 讚诇拽讬 注诇讬讛 讗讜 讚诪讬讞讬讬讘 拽专讘谉 砖讘讜注转 讘讬讟讜讬 讗诇讗 讚诇讗 诇拽讬 注诇讛 诪砖讜诐 砖讘讜注转 砖讜讗 讚砖专讬 诇讝专讜讝讬 谞驻砖讬讛 讜讻讚讻转讬讘谞讗 讘驻专拽讗 拽诪讗 讜讻诇诇 讙讚讜诇 讛讜讗 讘讬讚讬谞讜 讚谞讚专讬诐 讗讬住讜专 讞驻爪讗 讜讞讬讬诇讬 讗讘诇 诇讗 讛讜讜 讗讬住讜专 讙讘专讗 讜讛讬讬谞讜 讚诇讬转谞讛讜 讗诇讗 讘讗讬住讜专 砖讗讜住专 注诇 注爪诪讜 砖讬砖 讘讜 诪诪砖 讜诇讗 讘讚讘专 砖讗讬谉 讘讜 诪诪砖 讜诇讗 讘拽讬讜诐 砖讜诐 讚讘专 讻讙讜谉 砖讗诪专 讘谞讚专 砖讬讗讻诇 讗讜 砖讬砖转讛 砖讗讬谉 讻讗谉 诪拽讜诐 诇谞讚专 诇讞讬讬讘讜 讘讗讻讬诇讛 讗讜 讘砖转讬讛 诪讚讬谉 谞讚专讜 讜讻谉 讻诇 讻讬讜爪讗 讘讝讛 讗诇讗 讻砖讛讜讗 谞讜讚专 诇注砖讜转 爪讚拽讛 讗讜 诇驻专讜注 讞讜讘讜 讜讻诇 讚讘专 诪爪讜讛 讚讞讬讬讘 诪砖讜诐 谞讚专讬 讛拽讚砖 讜讝讛 诪讘讜讗专:



讜讗讬讻讗 讚拽砖讬讗 诇讬讛 诇讛讗 讚讗诪专讬谞谉 谞讚专讬诐 讞诇讬谉 注诇 讛诪爪讜转 诇拽讬讬诪谉 诪讚讗诪专讬谞谉 讘诪住' 诪讻讜转 驻' 讗诇讜 讛谉 讛诇讜拽讬谉 [讚祝 讻讘.] 讜诇讬讞砖讘 谞诪讬 砖讘讜注讛 砖诇讗 讗讞专讜砖 讘讬讜"讟 讜驻专拽讬谞谉 讚诇讗 讞讬讬诇讗 砖讘讜注讛 注诇讬讛 讚诪讜砖讘注 诪讛专 住讬谞讬 讛讜讗 讜讗诐 讗讬转讗 讗讻转讬 讗诪讗讬 诇讗 讗拽砖讬谞谉 讜诇讬讞砖讜讘 拽讜谞诪讜转 讻讙讜谉 讚讗诪专 拽讜谞诐 砖讚讬 诇讞专讬砖讛 讘讬讜"讟 讚讛讗 讘诪讻讬诇转讬谉 [讚祝 诪讙.] 讗诪专讬谞谉 讻讬 讛讗讬 讙讜讜谞讗 拽讜谞诐 砖讚讬 砖诇讗 讗讞专讜砖 讘讛 诇注讜诇诐 讜诇讗讜 拽讜砖讬讗 讛讬讗 讞讚讗 讚讗讬 诪拽砖讬谞谉 讛讻讬 讛讜讛 讚讞讬 讚讗讬住讜专 讞驻爪讗 诇讗 拽转谞讬 讜转讜 讚讛讗 讛讚专 讗拽砖讬谞谉 讛转诐 讘砖讘讜注讛 讙讜驻讛 讜诇讬讞砖讘 砖讘讜注讛 讘讻讜诇诇 砖诇讗 讗讞专讜砖 讘讬谉 讘讬讜"讟 讘讬谉 讘讞讜诇 讚讛砖转讗 讞讬讬诇讗 砖讘讜注讛 注诇讬讛 讗驻讬诇讜 诇讬讜"讟 讚讜诪讬讗 讚砖诇讗 讗讜讻诇 谞讘诇讜转 讜砖讞讜讟讜转 讜驻专拽讬谞谉 [诪讻讜转 砖诐] 讚诪讬讚讬 讚讗驻砖专 讚诪砖转专讬 讘砖讗诇讛 诇讗 拽转谞讬 讜讻讬讜谉 讚驻专讬拽 讛讻讬 转讜 诇讗 讛讜讛 讗驻砖专 诇谉 诇诪拽砖讬 诪拽讜谞诪讜转 讚讗讬谞讛讜 谞诪讬 讗驻砖专 讘砖讗诇讛 讜诪讬讚讬 讚砖讗诇讛 诇讗 拽转谞讬:





驻讬专讜砖 讛专讗"砖

砖讘讜注讛 砖诇讗 讗讜讻诇. 讜诇讗 讗诪专讬' 讘讞讬讬 砖讘讜注讛 拽讗 诪砖转讘注 讻讚讗诪专讬谞谉 讘拽专讘谉 讜讘诪谞讞讛 诇注讬诇 讘驻"拽 (讚祝 讬讙:) 诪砖讜诐 讚砖讘讜注讛 诇讬转 讘讛 诪砖砖讗 讜诇讗 砖讬讬讱 诇诪讬诪专 讘讛 讘讞讬讬 砖讘讜注讛:



诇讗 砖讘讜注讛 诇讗 讗讜讻诇 诇讱 讗住讜专. 讚诪砖诪注 诇讗 砖讘讜注讛 诪讛 砖诇讗 讗讜讻诇 诇讱 讛讗 诪讛 砖讗讜讻诇 诇讱 讬讛讗 讘砖讘讜注讛 讜讗祝 专讘讬 诪讗讬专 诪讜讚讛 讚讗诪专讬谞谉 讘砖讘讜注讛 诪讻诇诇 诇讗讜 讗转讛 砖讜诪注 讛谉 诪砖讜诐 讚砖讘讜注讛 讞诪讬专讗:



讝讛 讞讜诪专 讘砖讘讜注讜转 诪讘谞讚专讬诐. 讘讙诪专讗 诪驻专砖 讗讛讬讻讗 拽讗讬. 讟注诪讗 讚讻讜诇讗 诪转谞讬转讬谉 诪驻专砖 讘讙诪专讗:



砖讘讜注讜转 讘' 砖讛谉 讚'. 砖讘讜注讜转 讘讟讜讬 砖讞讬讬讘讛 注诇讬讛 转讜专讛 拽专讘谉 注讜诇讛 讜讬讜专讚 讻讚讻转讬讘 谞驻砖 讻讬 转砖讘注 诇讘讟讗 讘砖驻转讬诐 砖谞讬 注谞讬谞讬 砖讘讜注讜转 讻转讬讘讬 讘拽专讗 讘讛讚讬讗 讚讻转讬讘 诇讛专注 讗讜 诇讛讬讟讬讘 讚讛讬讬谞讜 诇讛讘讗 讻讙讜谉 砖讗讜讻诇 讜诇讗 讗讜讻诇 讜诪专讘讜讬 讚拽专讗 讚讻转讬讘 讘讛讚讬' 诇讻诇 讗砖专 讬讘讟讗 讛讗讚诐 诪专讘讬谞谉 注讜讚 砖转讬诐 诇砖注讘专 讚讛讬讬谞讜 讗讻诇转讬 讜诇讗 讗讻诇转讬:



讛讬讜 诪住专讘讬谉 讘讜 诇讗讻讜诇 讜讗诪专 讗讻讬诇谞讗 讗讻讬诇谞讗 讻讜'. 讙讬专住讗 讬转讬专转讗 讛讬讗 讜讘转讞诇转 驻"讙 讚砖讘讜注讜转 诇讬转讗 讚讘驻砖讟讗 讚诪转谞讬' 讘诇讗 诪住专讘讬谉 诪爪讬 诇讗讜拽讜诪讬讛 讗诇讗 砖讙讬专住转 谞讚专讬诐 诪砖讜谞讛 讜讗讙讘 讗讬讚讱 讗讜拽诪讬讛 讘诪住专讘讬谉:



讗讘诇 讗诪专 讗讻讬诇谞讗 讗讻讬诇谞讗. 驻讬' 讘转诪讬讛 讻诇讜诪专 讜讻讬 讗讜讻诇 注诪讱 讜转讜 讗诪专 砖讘讜注讛 砖讗讜讻诇 诇讱 讚诇讗 讗讻讬诇谞讗 拽讗诪专 讜讛"拽 砖讘讜注讛 砖讗拽讬讬诐 诪讛 砖讗诪专转讬 讗讻讬诇谞讗 讗讻讬诇谞讗 讘转诪讬讛 讗诇讗 讜讚讗讬 [诇讗 讗讜讻诇] 注诪讱 讜讬住"讙 讜讗诪专 诇讗 讗讻讬诇谞讗 讜转讜 讗诪专 讻讜' 讜讻讱 讛讬讗 讛讙讬专住讗 讘讻诇 讛住驻专讬诐 讘砖讘讜注讜转 讚讻讬讜谉 讚诪住专讘讬谉 讜讛讜讗 讗讜诪专 诇讗 讗讻讬诇谞讗 讗谞讜 转讜诇讬谉 讚讜讚讗讬 诇拽讬讬诐 讚讘专讜 谞砖讘注 讻讚讬 砖诇讗 讬驻爪讬专讜 讘讜 讬讜转专 讜讛"拽 讘砖讘讜注讛 讬讛讗 注诇讬 讗诐 讗讜讻诇 诪砖诇讱:



诪讛讜 讚转讬诪讗 诪讬拽诐 诇讬砖谞讗 讛讜讗. 讜讛讬讛 诇讜 诇讜诪专 砖讗讜讻诇 讜讛讬讛 诪讙诪讙诐 讘诇砖讜谞讜 讜讗诪专 砖讗讬 讗讜讻诇 讜讗讬 讗诪专 讛讻讬 诪讛诪谞讬谞谉 诇讬讛 拽诪"诇 讻讬讜谉 讚讛讜爪讬讗 讘砖驻转讬讜 砖讗讬 讗讜讻诇 诇讗 诪讛讬诪谞讬谞谉 诇讬讛 讘诪讗讬 讚拽讗诪专 讘转专 讛讻讬:



专讘 讗砖讬 谞讚讬 诪讟注诪讬讛 讚讗讘讬讬. 讛讬讛 谞讜讚讚 讜诪转专讞拽 诪住讘专转 讗讘讬讬 讚讗诐 讗讬转讗 讚诪转谞讬转讬谉 讗讬转讗 诇驻讬 讚讬砖 砖讘讜注讛 砖讗讜讻诇 诪砖诪注讛 砖诇讗 讗讜讻诇 讜诇讗驻讜拽讬 诪诪转谞讬转讬谉 讚砖讘讜注讜转 讚拽转谞讬 讚讻诇 砖讘讜注讛 讚讗讜讻诇 诪砖诪注讛 讚讜拽讗 砖讗讜讻诇 讗诐 讻谉 讻砖诇讗 讗讜讻诇 谞诪讬 讛讜讛 诇讬讛 诇驻专砖 讛讻讬 讚讗讬 诪住专讘讬谉 讘讜 诇讗讻讜诇 讜讗诪专 诇讗 讗讻讬诇谞讗 讘转诪讬讛 讻诇讜诪专 讜讻讬 讗转讛 住讘讜专 砖诇讗 讗讜讻诇 注诪讱 讘讜讚讗讬 讗讜讻诇 讜转讜 讗诪专 砖讘讜注讛 砖诇讗 讗讜讻诇 诇讱 讚讗讻讬诇谞讗 拽讗诪专 讜诇拽讬讬诐 讚讘专讬讜 诪讛 砖讗诪专 诇讗 讗讻讬诇谞讗 讘转诪讬讛 讛讜讗 谞砖讘注 讜诇住驻专讬诐 讚讙专住讬 诇注讬诇 讜讗诪专 诇讗 讗讻讬诇谞讗 讙专住讬谞谉 讛讻讗 讜讗诪专 讗讻讬诇谞讗 讜讻砖谞砖讘注 砖诇讗 讗讜讻诇 讗谞讜 转讜诇讬谉 砖诇拽讬讬诐 讚讘专讬讜 讛讜讗 谞砖讘注 讻讚讬 砖讬讗诪讬谞讜 诇讜 诪讛 砖讗诪专 砖专讜爪讛 诇讗讻讜诇 注诪讜 讜诇讗 讬驻爪讬专讜 讘讜 注讜讚 讜讛讻讬 拽讗诪专 诪讛 砖诇讗 讗讜讻诇 诇讱 讬讛讗 砖讘讜注讛 讗讘诇 诪讛 砖讗讜讻诇 诇讱 讗讬谞讬 谞砖讘注 讗诇讗 讗讚专讘讛 讘讗讜转讛 砖讘讜注讛 讗谞讬 专讜爪讛 诇讗讻讜诇 注诪讱:



讗诇讗 转谞讗 驻住拽讛. 诇诪讬诇转讬讛 讚讻诇 砖讗讜讻诇 讚讗讻讬诇谞讗 诪砖诪注 讜讻诇 砖诇讗 讗讜讻诇 讚诇讗 讗讻讬诇谞讗 诪砖诪注 砖诇讗 诇讘诇讘诇 讛诇砖讜谞讜转:





讛诪讗讬专讬

砖讘讜注讛 诇讗 讗讜讻诇 诇讱 讗住讜专 砖讛专讬 讝讛 诇砖讜谉 砖讘讜注讛 讙诪讜专 讛砖讘讜注讛 砖讗讜讻诇 诇讱 讜讛讜讗 讛讚讬谉 讘讗讜诪专 砖讘讜注讛 砖讗讜讻诇 诇讱 讗诇讗 讚讗砖诪注讬谞谉 专讬讘讜转讗 砖讗祝 讘讛砖讘讜注讛 讗驻讬' 讗诪专 讛讗 讘砖讘讜注讛 讗讬谉 讗讜诪专讬诐 砖诇砖讜谉 砖讘讜注讛 讛讜讗 砖讗讬谉 讚专讱 诇讜诪专 讘讞讬讬 砖讘讜注讛 讗诇讗 讘讬谉 砖讘讜注讛 砖讗讜讻诇 诇讱 讘讬谉 讛砖讘讜注讛 砖讗讜讻诇 诇讱 讗住讜专 砖讞讜砖砖讬谉 砖诪讗 砖讘讜注讛 讘诇砖讜谉 谞讚专 讛讬讗 讻讱 讛讜讗 讗讜诪专 砖讘讜注讛 注诇讬 诪讛 砖讗讜讻诇 诇讱 讜砖讗诇讜 讘讙诪专讗 诪诪讛 砖讗诪专讜 讘砖讘讜注讜转 砖讘讜注讜转 砖转讬诐 讜诇讞讬讬讘讜 讘拽专讘谉 讜诪诇拽讜转 砖讘讜注讛 砖讗讜讻诇 讜诇讗 讗讻诇 砖讘讜注讛 砖诇讗 讗讜讻诇 讜讗讻诇 讗诇诪讗 砖讘讜注讛 砖讗讜讻诇 讚讗讻讬诇谞讗 诪砖诪注 讜讗讬 诪砖讜诐 讚讛转诐 拽讗诪专 砖讗讜讻诇 讜讛讻讗 拽讗诪专 砖讗讜讻诇 诇讱 讗讬谉 讝讛 讻诇讜诐 讚诇讱 诇讗 诪注诇讛 讜诇讗 诪讜专讬讚 讻诇诇 讜转讬专抓 讗讘讬讬 砖讝讜 砖诇 砖讘讜注讜转 讘砖讗讬谉 诪住专讘讬谉 讘讜 诇讗讻诇 讗诇讗 砖讗讜诪专 诪讗诇讬讜 砖讘讜注讛 砖讗讜讻诇 讚讘专 讝讛 讗讜 砖讗讜讻诇 诇讱 讗讜 砖讛讬讜 诪住专讘讬谉 讘讜 诪注讟 讜讛讜讗 讗讜诪专 砖讬讗讻诇 讜讻讚讬 砖讬讞讝拽 讚讘专讬讜 讻讚讬 诇讛驻讬住 讚注转 讛诪住专讘讬谉 讛讜讗 讗讜诪专 砖讘讜注讛 砖讗讜讻诇 讜讝讜 砖讘讻讗谉 讘讛驻讱 砖讛讬讜 诪住专讘讬谉 讘讜 讜讛讜讗 讗讜诪专 砖讗讬谞讜 讗讜讻诇 讜讻讚讬 诇住诇拽诐 诪注诇讬讜 讛讜讗 讗讜诪专 砖讘讜注讛 砖讗讜讻诇 讜讜讚讗讬 讻讜讜谞转讜 诇讜诪专 砖讘讜注讛 诪讛 砖讗讜讻诇 注诇讬 讜讗住讜专 诪讚讘专讬 住讜驻专讬诐 砖诪谉 讛转讜专讛 讗讬谉 砖讘讜注讛 讘诇砖讜谉 谞讚专 讜讻谉 驻住拽讜诐 专讜讘 驻讜住拽讬诐 讜讗祝 讗谞讜 讻转讘谞讜讛 讻谉 讘诪住讻转 砖讘讜注讜转 讜讻谉 讻转讘谞讜 砖诐 砖讻诇 诇砖讜谉 砖讗转讛 讬讻讜诇 诇驻专砖讜 讘诪谞讬注转 讗讻讬诇讛 讛讜讗讬诇 讜注诇 讬讚讬 讛驻爪专 讛讜讗 讘讗 讗转讛 讚谞讜 讻谉 讗讘诇 讗诐 讗讬 讗转讛 讬讻讜诇 诇驻专砖讜 讘诪谞讬注转 讗讻讬诇讛 讗注"驻 砖讘讗 讘讛驻爪专 讻讙讜谉 砖讗诪专 谞砖讘注 讗谞讬 砖讗讜讻诇 诇讱 讗转讛 讚谞讜 讗讞专 讛诇砖讜谉 讜讗讬谉 讗讜诪专讬诐 诇砖讜谞讜 谞转注拽诐 讗诇讗 讗诐 讻谉 讛讜讗 讗讜诪专 讻讱 讛讬讛 讘诇讘讬 砖讗诐 讬讗诪专 讻讱 谞讗诪谉 讜讗讬谉 讻讗谉 砖讘讜注讛 砖讗讬谉 驻讬讜 讜诇讘讜 砖讜讬谉 讜砖诪讗 转讗诪专 讗讞专 砖讻谉 谞砖讗诇 诇讜 诪讛 讛讬讛 讘诇讘讜 讜讗诐 转讗诪专 砖讗讬谞讜 讻谉 讛专讬 讗转讛 讘讗 诇讞讬讬讘讜 讘砖讘讜注讜转 讘拽专讘谉 讜诪诇拽讜转 讬砖 诪驻专砖讬诐 砖诇讗 谞讗诪专 诇讛讗诪讬谞讜 讗诇讗 诇拽专讘谉 讗讘诇 诇诪诇拽讜转 诇讗 讜讙讚讜诇讬 讛诪讞讘专讬诐 驻讬专砖讜讛 讗祝 诇诪诇拽讜转 专"诇 砖讗诐 谞砖讘注 砖诇讗 讬讗讻诇 讜讛转专讜 讘讜 讜讗诪专 诇讗 讛讬讛 讘诇讘讬 讗诇讗 砖诇讗 讗砖转讛 讗讬谞讜 诇讜拽讛 讗诇讗 砖讗祝 讛诐 驻讬专砖讜讛 注讚 砖讬讜讚讛 讘注讚讬诐 拽讜讚诐 砖讬讗讻诇 砖注诇 讗讻讬诇讛 讻讬讜谉 讗讜 砖拽讘诇 注诇讬讜 讛转专讗讛 讜诇讗 讟注谉 讘讟注讜转 讜讗转讛 讬讻讜诇 诇驻专砖讛 讘讚专讱 讝讛 讜诪讻诇 诪拽讜诐 专讘 讗砖讬 转讬专抓 讘住讜讙讬讗 讝讜 讚砖讗讜讻诇 注诇 讻诇 驻谞讬诐 讘砖讘讜注讛 讚讗讻讬诇谞讗 诪砖诪注 讗驻讬诇讜 讘诪住专讘讬谉 讘讜 讜讗讜诪专 砖诇讗 讬讗讻诇 讗诇讗 讗诐 讻谉 讛讜讗 讗讜诪专 砖诇讗 讛讬讛 讘诇讘讜 讻谉 讻诪讜 砖驻讬专砖谞讜 讜诪砖谞转谞讜 讘讗讜诪专 讘讛讚讬讗 砖讘讜注讛 砖讗讬 讗讜讻诇 讜讻讬 转讬诪讗 诪讗讬 诇诪讬诪专讗 诪讛讜 讚转讬诪讗 诪讚诇讗 讗诪专 砖诇讗 讗讜讻诇 讗诇讗 砖讗讬 讗讜讻诇 注拽讜诐 讛诇砖讜谉 讛讜讗 讜砖讗讜讻诇 拽讗诪专 拽诪"诇 讚讗讬 诇讗讜 讛讻讬 讗祝 讘诪住专讘讬谉 讘讜 讜讗讜诪专 砖讬讗讻诇 讜拽讗诪专 砖讘讜注讛 砖诇讗 讗讜讻诇 讬砖 诇讚讜谉 讘讜 诇砖讜谉 转诪讬讛讗 讻诇讜诪专 诪讬 拽讗 诪讬砖转讘注谞讗 讚诇讗 讗讬讻讜诇 讗诇讗 转谞讗 驻住拽讛 讻诇讜诪专 讛转谞讗 砖谞讗讛 讘诪讜讞诇讟 讜讘讚讘专 驻住讜拽 砖讗讜讻诇 讚讗讻讬诇谞讗 讜砖诇讗 讗讜讻诇 讚诇讗 讗讻讬诇谞讗 讻专讘 讗砖讬 讗诇讗 砖谞专讗讬谉 讛讚讘专讬诐 诇驻住讜拽 讻讗讘讬讬 讚讟注诪讬讛 诪讬住转讘专 讟驻讬 讜注讜讚 砖讘诪拽讜诪讛 讘砖讘讜注讜转 讛讜讝讻专 讟注诪讜 砖诇 讗讘讬讬 讜诇讗 砖诇 专讘 讗砖讬 讻诇诇 讻诪讜 砖讻转讘谞讜 砖诐:



诇讗 砖讘讜注讛 诇讗 讗讜讻诇 诇讱 讗住讜专 砖讛专讬 讗转讛 诪讜爪讬讗 诪讻诇诇讜 讛讗 诪讛 砖讗讜讻诇 诇讱 讬讛讗 注诇讬 讘砖讘讜注讛 讜驻讬专砖讜 讘讙诪专讗 讚诪转谞讬转讬谉 专讘讬 诪讗讬专 讛讬讗 讜讗注"讙 讚诇讬转 诇讬讛 诪讻诇诇 诇讗讜 讛谉 讜讛专讬 讗讬谉 讻讗谉 讗讬住讜专 讗诇讗 诪讚讬谉 诪讻诇诇 诇讗讜 讻诇讜诪专 诇讗 讬讛讗 讘砖讘讜注讛 诪讛 砖诇讗 讗讜讻诇 诇讱 讛讗 诪讛 砖讗讜讻诇 诇讱 讬讛讗 讘砖讘讜注讛 讗祝 讛讜讗 住讜讘专 讻谉 讘砖讘讜注讛 讜讻诪讜 砖讗诪专讜 讘诪住讻转 砖讘讜注讜转 讻讬 诇讬转 诇讬讛 诇专讘讬 诪讗讬专 诪讻诇诇 诇讗讜 讜讻讜' 讘诪诪讜谞讗 讘讗讬住讜专讗 讗讬转 诇讬讛 讗讘诇 谞讚专讬诐 讗讬住讜专讗 讚讗讬转 讘讬讛 诪诪讜谞讗 讛讜讗 讗诇讗 砖讗谞讜 驻讜住拽讬谉 讘讻诇 讗讬住讜专讬谉 讻讞讻诪讬诐 讜讗注"驻 砖诇注谞讬谉 驻住拽 诇讗 讛讜爪专讻谞讜 诇讛讝讻讬专讛 讻讗谉 讛讜爪专讻谞讜 讘讛 诇讘讗专 诪讛 砖讗诪专 讗讞专 讻谉 讝讛 讞讜诪专 讘砖讘讜注讜转 诪讘谞讚专讬诐 砖诇讗 谞讗诪专 讻谉 讗诇讗 诇专讘讬 诪讗讬专 讻诇讜诪专 讝讜 砖讗诪专讜 讘诇讗 砖讘讜注讛 诇讗 讗讜讻诇 诇讱 砖讗住讜专 诪驻谞讬 砖讚谞讬谉 讘砖讘讜注讜转 诪讻诇诇 诇讗讜 讛谉 讜讘谞讚专讬诐 讗诪专讜 诇讗 拽专讘谉 诇讗 讗讜讻诇 诇讱 诪讜转专 诪驻谞讬 砖讗讬谉 讚谞讬谉 讘谞讚专讬诐 讛谉 诪讻诇诇 诇讗讜 谞诪爪讗 讞讜诪专 讘砖讘讜注讜转 诪讘谞讚专讬诐 讜诇讚注转 讞讻诪讬诐 诪讬讛讗 讗讬谉 讻讗谉 讞讜诪专 砖讗祝 讘谞讚专讬诐 讗住讜专 讻诪讜 砖讻转讘谞讜 讗讜 砖诪讗 讗祝 诇讞讻诪讬诐 讜诪诪讛 砖讘讛讗 拽专讘谉 转讜诇讬谉 讗讜转讜 讘讞讬讬 拽专讘谉 讜讗讬谞讜 讻诇讜诐 讜讘讛讗 砖讘讜注讛 讗讬谉 讚谞讬谉 讻谉 讜讗住讜专 讜诪讻诇 诪拽讜诐 讘讙诪专讗 砖讗诇讜 讘讛 诪讚拽转谞讬 讝讛 讞讜诪专 讜讻讜' 讗诇诪讗 谞讚专 讙诪讜专 讛讜讗 讚诇讬讻讗 讻诇讜诪专 砖讘砖讘讜注讜转 讛讚讘专 讞诪讜专 讛讗 诪讻诇 诪拽讜诐 讗祝 讘谞讚专 讗讬住讜专讬 住讜驻专讬诐 诪讬讛讗 讗讬讻讗 讜讛讗 拽转谞讬 讘诇讗 拽专讘谉 诇讗 讗讜讻诇 诇讱 诪讜转专 诇讙诪专讬 讜诪讜转专 讘诇讗 砖讜诐 讗讬住讜专 诪砖诪注 讜转讬专抓 讚讗住讬驻讗 讚讗讬讚讱 诪转谞讬转讬谉 讚拽谞诐 砖讗谞讬 讬砖谉 拽转谞讬 诇讛 讜诇讚讘专讬 讛讻诇 谞讗诪专讛 讻诇讜诪专 讝讛 砖讗诪专讜 砖讛谞讚专讬诐 讗讬谞诐 讞诇讬诐 注诇 讚讘专 砖讗讬谉 讘讜 诪诪砖 讜讛砖讘讜注讜转 讞诇讜转 讛讜讗 讞讜诪专 讘砖讘讜注讜转 诪讘谞讚专讬诐 砖讗祝 讘谞讚专讬诐 讗讬住讜专讗 诪讬讛讗 讗讬讻讗 讜讻讚拽讗诪专 专讘讬谞讗 诇注讬诇 讘讘诇 讬讞诇 讚专讘谞谉 讜讝讜 诪住讬讬注转 诇讚讘专讬谞讜 砖驻住拽谞讜 讻专讘讬谞讗 诇讗住讜专 讗祝 讛转讜诇讛 谞讚专讜 讘讚讘专 砖讗讬谉 讘讜 诪诪砖 讘讗讬住讜专 住讜驻专讬诐 讗诇讗 砖讛讞讜诇拽讬诐 诪驻专砖讬诐 讻讗谉 讞讜诪专 诪讻诇诇 讚谞讚专 讛讜讗 讜诪讗讬 讞讜诪专讗 讛讻讗 讘谞讚专讬诐 诪讜转专 诪驻谞讬 砖讗讬谉 讻讗谉 诇砖讜谉 讗讬住讜专 讗讞专 砖讗讬谉 讗转讛 讚讜专砖 诪讻诇诇 诇讗讜 讛谉 讗讘诇 讘砖讘讜注讜转 讬砖 讘讛 诇砖讜谉 讗讬住讜专 讛讜讗讬诇 讜讗转讛 讚讜专砖 诪讻诇诇 诇讗讜 讛谉 讜讗讬谉 讝讛 讞讜诪专 讜转讬专抓 讗住讬驻讗 讚讗讬讚讱 砖砖谞讬讛诐 诇砖讜谉 讗讬住讜专 讗诇讗 砖讛谞讚专 讗讬谞讜 讞诇 注诇 讚讘专 砖讗讬谉 讘讜 诪诪砖 讜讝讛讜 讞讜诪专 讛砖讘讜注讛 讜诪讻诇 诪拽讜诐 讘拽谞诐 砖讗谞讬 讬砖谉 讗祝 讗讬住讜专 住讜驻专讬诐 讗讬谉 讘讜 讜讚讘专讬诐 讚讞讜拽讬诐 讛诐 讜讗讬谉 诇住诪讜讱 注诇讬讛诐 讜讻讘专 讻转讘谞讜 注讬拽专讬 讛讚讘专讬诐:



讜讗讞专 砖讘讬讗专谞讜 讞讜诪专 砖诇 砖讘讜注讛 注诇 讛谞讚专 讛讜讗 诪讝讻讬专 讞讜诪专 砖讘谞讚专讬诐 注诇 讛砖讘讜注讜转 讜诪转讞讬诇 讘诪爪讜讛 专"诇 砖讛谞讚专 讞诇 注诇 讚讘专 诪爪讜讛 诪讛 砖讗讬谉 讻谉 讘砖讘讜注讛 讜讟注诐 讛讚讘专 诪驻谞讬 砖讛砖讘讜注讛 讛讜讗 诇砖讜谉 讗住讜专 注爪诪讜 注诇 讛诪爪讜讛 讜讛专讬 讛讜讗 诪砖讜注讘讚 诇讛 讜讗讬谉 讘讬讚讜 诇讛驻拽讬注 讜讛谞讚专 讛讜讗 砖讗讜住专 讛诪爪讜讛 注诇讬讜 讜讛专讬 讗讬谉 讛诪爪讜讛 诪砖讜注讘讚转 诇讜 讜讗讬谉 诪讗讻讬诇讬谉 诇讗讚诐 讚讘专 讛讗住讜专 诇讜 讜讛专讬 讝讛 讻诪讬 砖讗讬谉 诇讜 讘诇讬诇 驻住讞 讗诇讗 诪爪转 讟讘诇 讗讜 讛拽讚砖 砖讗讬谞讜 讬讻讜诇 诇讗讻诇讛 砖讛讬讗 诪爪讜讛 讛讘讗讛 讘注讘讬专讛 讜驻讬专砖 讛注谞讬谉 讻讬爪讚 拽谞诐 住讻讛 专"诇 拽谞诐 注诇讬 住讻讛 砖讗谞讬 注讜砖讛 拽谞诐 注诇讬 诇讜诇讘 砖讗谞讬 谞讜讟诇 拽谞诐 注诇讬 转驻诇讬谉 砖讗谞讬 诪谞讬讞 讗住讜专 讜讗诐 转讗诪专 砖讬讘讗 注砖讛 砖诇 诪爪讜讛 讜讬讚讞讛 诇讗讜 讚讘诇 讬讞诇 诪讻诇 诪拽讜诐 谞讚专 注砖讛 讜诇讗 转注砖讛 讛讜讗 诇讗讜 砖诇 讘诇 讬讞诇 讜注砖讛 讚讻诇 讛讬讜爪讗 诪驻讬讻诐 转注砖讜 讜讗注"驻 砖诪爪讜转 诇讗讜 诇讬讛谞讜转 谞讬转谞讜 诇讗 谞讗诪专 讻谉 讗诇讗 讘诪讛 砖诇讗 谞讗住专 诪讞诪转 讛讛拽讚砖 讗讜 讛谞讚专 讗诇讗 讛谞讗转 讛讚讘专 讻讙讜谉 讛谞讗转 住讻讛 注诇讬 讜讛专讬 讗讬谉 讘讬砖讬讘转讛 讛谞讗转 讛讙讜祝 讗诇讗 讛谞讗转 拽讬讜诐 讛诪爪讜讛 讜诪爪讜转 诇讗讜 诇讬讛谞讜转 谞讬转谞讜 讗讘诇 讝讛 讗住专 注诇 注爪诪讜 注讬拽专 讛注谞讬谉 专"诇 谞讟讬诇转 讛诇讜诇讘 讜讛谞讞转 讛转驻讬诇讬谉 讜讬砖讬讘转 讛住讻讛 讘讬谉 讘讛谞讗讛 讘讬谉 砖诇讗 讘讛谞讗讛 讜诪讻讗谉 诇诪讚讜 讘转讜住驻讜转 砖讗驻讬诇讜 讘拽谞诐 注诇讬 爪专讜专 砖讗讝专讜拽 诇讬诐 讻谉 讗注"驻 砖讗讬谞讜 注谞讬谉 砖诇 讛谞讗讛 讻诇诇 讗诇讗 砖讗讬谉 讛讚讘专讬诐 谞专讗讬谉 讻谉 讗诇讗 讘讚讘专 砖讬砖 讘讜 讗讬讝讛 爪讚 转讜注诇转 讗讜 讛谞讗讛 讗诐 砖诇 诪爪讜讛 讗诐 砖诇 爪讚 讗讞专 讜讘砖讘讜注讜转 讻讙讜谉 砖讘讜注讛 砖诇讗 讗砖讘 讘住讻讛 砖讘讜注讛 砖诇讗 讗讟讜诇 诇讜诇讘 砖讘讜注讛 砖诇讗 讗谞讬讞 转驻诇讬谉 诪讜转专 讜讗注"驻 砖讗祝 讘砖讘讜注讛 讞诇讛 讘讻讜诇诇 讻诪讜 砖驻专砖谞讜 讘砖讘讜注讜转 讗祝 讗诇讜 驻专讟讬 诪爪讜讛 讛诐 砖讗诐 诇讗 砖讛讜讗 诪讻讜讬谉 诇住讻转 讛讞讙 讛讬讛 谞砖讘注 砖诇讗 诇讬砖讘 讘爪诇 讜讗诇诪诇讗 砖诪转讻讜讬谉 诇诇讜诇讘 砖诇 诪爪讜讛 诇讗 讛讬讛 诪讝讻讬专 讘讜 诇砖讜谉 谞讟讬诇讛 讜讻谉 砖诇讗 讛讬讛 诪讝讻讬专 砖诐 诇讜诇讘 讗诇讗 讚讬拽诇讗 讘注诇诪讗 讗诇讗 砖诇砖诐 诪爪讜讛 讛讜讗 诪讻讜讬谉 讜讚讘专 诪注谞讬谞讜 砖诪讝讻讬专 讘讛 转驻诇讬谉 讜讗讬谞讜 讚讜诪讛 诇砖讘讜注讛 砖诇讗 讗讜讻诇 诪爪讛 砖讗住讜专 讘诪爪转 讛驻住讞 诪转讜专转 讻讜诇诇 砖讛诪爪讛 谞讝讻专转 讘诇砖讜谉 转诪讬讚 讘诇讗 诪爪转 讛驻住讞 讜讻诪讜 砖讗诪专讜 砖讘讻诇 讛诇讬诇讜转 讗谞讜 讗讜讻诇讬谉 讞诪抓 讗讜 诪爪讛 诪讛 砖讗讬谉 讻谉 讘住讻讛 讜诇讜诇讘 砖讻诇 砖讗讚诐 诪讝讻讬专 住讻讛 讘砖诇 专砖讜转 讗讜 诪讝讻讬专 爪诇 讘注诇诪讗 讗讜 住讻讛 讘砖诐 诇讜讜讬 专"诇 砖诇 专拽讘"砖 讜讙谞讘"讱 讜讻谉 讘诇讜诇讘 讚讬拽诇讗 讗讜 讛讜爪讗 讜讗诐 诇讘讱 谞讜拽驻讱 诇讛讬讜转 住讻讛 砖诐 讻讜诇诇 讗转讛 诪驻专砖 诪砖谞转谞讜 讘诪讝讻讬专 讘驻专讜砖 砖诇 诪爪讜讛 讛讗 讘讻讜诇诇 讗祝 讘砖讘讜注讛 讞诇讛 讗注"驻 砖讬砖 拽爪转 讞讜诇拽讬诐 讻诪讜 砖讘讬专专谞讜 讘砖讘讜注讜转:



讝讛讜 讘讬讗讜专 讛诪砖谞讛 讜驻住拽 砖诇讛 注诇 讛讚专讱 砖讻转讘谞讜 讜诪讛 砖谞讻谞住 转讞转讬讛 讘讙诪专讗 讻讱 讛讜讗:





转讜住驻讜转 专讬"讚

讗诪专 讗讘讬讬 砖讗讜讻诇 砖转讬 诇砖讜谞讜转 诪砖诪注 讻讜' 谞"诇 讚讛"讙 讛讬' 诪住专讘讬谉 讘讜 诇讗讻讜诇 讜讗诪专 诇讗 讗讻讬诇谞讗 讜转讬讘 讗诪专 砖讘讜注讛 砖讗讜讻诇 讚诇讗 讗讻讬诇谞讗 诪砖诪注. 驻讬' 讻讬讜谉 讚讛讬讜 诪驻爪讬专讬谉 讘讜 砖讬讗讻诇 讜讛讜讗 讛讬' 诪住专讘 讘讜 讛讜讬' 讗讜诪专 诇讗 讗讜讻诇 讜讗讞"讻 谞砖讘注 讛砖讘讜注讛 讝讜 讗讬谞讛 讗诇讗 诇讗诪转 讚讘专讬讜 讜诇住诇拽讜 诪注诇讬讜 砖诇讗 讬驻爪讜专 讘讜 注讜讚 讜讗注"讙 讚讗诪专 砖讘讜注讛 砖讗讜讻诇 讚诇讗 讗讜讻诇 诪砖诪注 讜讝讛讜 驻讬专讜砖讜 砖讘讜注讛 讗诐 讗讜讻诇 讜讻讱 讛讬讗 砖讗讜讻诇 讚诪转谞讬' 讚诪砖诪注 砖诇讗 讗讜讻诇 讻讙讜谉 砖讛讬讜 诪驻爪讬专讬谉 讜讛讛讬讗 讚砖讘讜注讜转 讻讙讜谉 砖谞砖讘注 讘谞讬讞讜转讗 讗讬 讛讻讬 砖诇讗 讗讜讻诇 谞诪讬 砖转讬 诇砖讜谞讜转 诪砖诪注 讛"谞 讛"讙 讛讬讜 诪住专讘讬谉 讘讜 诇讬讻诇 讜讗诪专 讗讻讬诇谞讗 讗讻讬诇谞讗 讜讗诪专 砖讘讜注讛 砖诇讗 讗讜讻诇 讚讗讻讬诇谞讗 诪砖诪注 驻讬' 讛诐 讛讬讜 诪驻爪讬专讬谉 讘讜 诇讬讻诇 讜讛讜讗 讛讬讛 讗讜诪专 讗讻讬诇谞讗 讗讻讬诇谞讗 讗"讻 讻砖谞砖讘注 诇讗诪转 讚讘专讬讜 谞砖讘注 讜讛讗讬 讚拽讗诪专 砖诇讗 讗讜讻诇 驻讬专讜砖讜 讗诐 诇讗 讗讜讻诇 讚讛讬讬谞讜 砖讗讜讻诇:





砖讬讟讛 诪拽讜讘爪转

讙诪' 诪谞讬 诪转谞讬转讬谉 讚拽转谞讬 拽专讘谉 诇讗 讗讜讻诇 诪讜转专 讛讗 讗讜讻诇 诇讱 讗住讜专 专' 诪讗讬专 讘专 驻诇讜讙转讬讛 讚专' 讬讛讜讚讛 讚讗讬 专' 讬讛讜讚讛 讗驻讬诇讜 拽专讘谉 砖讗讜讻诇 (诇讗) 诇讱 砖专讬 讗诐 诇讗 讗诪专 讻拽专讘谉 讚讛讗 讗诪专 讬专讜砖诇诐 诇讗 讗诪专 讻诇讜诐. 讛专讗"诐.  
讜讝讛 诇砖讜谉 砖讬讟讛: 诪转谞讬转讬谉 讚谞拽讟 讛讗 拽专讘谉 砖讗讜讻诇 诇讱 诪讜转专 诪讻诇诇 讚讗讬 讗诪专 拽专讘谉 砖讗讜讻诇 诇讱 讗住讜专 专' 诪讗讬专 讛讬讗 讚讗诪专 诇注讬诇 诪讜讚讬诐 讞讻诪讬诐 诇专讘讬 讬讛讜讚讛 讘讗讜诪专 讛讗 拽专讘谉 讚诇讗 讛讜讬 谞讚专 讚讘讞讬讬 拽专讘谉 谞讚专. 讗讘诇 讗讬 讗诪专 拽专讘谉 讗住讜专 讚讗诪专谉 拽专讘谉 讗讬诪专讗 讚讬专讬诐 注爪讬诐 讻讜' 砖讗讜讻诇 诇讱 讗住讬专 讜诪讜拽诪讬谞谉 讻专' 诪讗讬专 讚讗讬 讻专' 讬讛讜讚讛 拽专讘谉 砖讗讜讻诇 诇讱 谞诪讬 讛讜讛 诪爪讬 转谞讗 诇诪转谞讬 讚诪讜转专 讚诇专' 讬讛讜讚讛 讛讗讜诪专 讬专讜砖诇诐 诇讗 讗诪专 讻诇讜诐. 注讚 讻讗谉. 讜讝"诇 讛驻讬专讜砖: 诪谞讬 诪转谞讬转讬谉 讚转谞讬 拽专讘谉 诇讗 讗讜讻诇 诪讜转专 讚诪砖诪注 讛讗 讗诐 讗诪专 拽专讘谉 (诇讗) 讗讜讻诇 诇讱 讗住讜专. 专' 诪讗讬专 讛讬讗 讜讻讚砖诪注讬谞谉 诇讬讛 讘驻专拽 拽诪讗 讚讻讬 讗诪专 拽专讘谉 砖讗讜讻诇 诇讱 讗住讜专 讚转谞谉 讛讗讜诪专 拽专讘谉 注讜诇讛 讜诪谞讞讛 讻讜' 讗住讜专 讜讗诪专讬谞谉 讛讛讬讗 住转诐 诪砖谞讛 专' 诪讗讬专 讛讬讗. 讜砖诪注讬谞谉 诇讬讛 讚讗诪专 谞诪讬 讚讻讬 讗诪专 讛讗 拽专讘谉 砖讗讜讻诇 诇讱 诪讜转专 讻讚讗诪专讬谞谉 诇注讬诇 诪讜讚讬诐 讞讻诪讬诐 诇专' 讬讛讜讚讛 讘讗讜诪专 讛讗 拽专讘谉 讜讻讜' 讜驻讬专砖讜 讞讻诪讬诐 诪谞讬 专' 诪讗讬专 讛讬讗 讚讗讬 专' 讬讛讜讚讛 诇讗 砖谞讬 诇讬讛 讘讬谉 讗诪专 拽专讘谉 砖讗讜讻诇 诇讱 讘讬谉 讗诪专 讛讗 拽专讘谉 砖讗讜讻诇 诇讱 砖讘砖谞讬讛诐 诪讜转专 讚转谞谉 诇注讬诇 讛讗讜诪专 拽专讘谉 注讜诇讛 讜讻讜' 注讚 讜专' 讬讛讜讚讛 诪转讬专. 讜讛讗 拽专讘谉 砖讗讜讻诇 诇讱 谞诪讬 讚讗诪专谉 诇注讬诇 讘讛讚讬讗 诪讜讚讬诐 讞讻诪讬诐 诇专' 讬讛讜讚讛 讘讗讜诪专 讛讗 拽专讘谉 讜讻讜' 诪讻诇诇 讚专' 讬讛讜讚讛 讗讬转 诇讬讛 讛讗 住讘专讗. 讜讗讬诇讜 诪转谞讬转讬谉 拽转谞讬 拽专讘谉 砖诇讗 讗讜讻诇 诇讱 讛讗 拽专讘谉 砖讗讜讻诇 诇讱 诇讗 拽转谞讬. 注讚 讻讗谉. 


讜转讬诪讛 讛讗 讚讗诪专讬谞谉 讗讬诪讗 住讬驻讗 讜讻讜'. 讚诪砖诪注 讚讛砖转讗 讚诪转谞讬转讬谉 讛讬讗 专' 诪讗讬专 讛讜讗 讚拽讗 拽砖讬 讛讗 讗讬 讛讜讛 诪转谞讬转讬谉 专' 讬讛讜讚讛 诇讗 拽砖讬讗 住讬驻讗 讗诪讗讬 讜讛讗 专' 讬讛讜讚讛 讗讬转 诇讬讛 诪讻诇诇 诇讗讜 讗转讛 砖讜诪注 讛谉 讜讗诐 讻谉 诇拽专讘谉 诇讗 讗讜讻诇 诇讱 讗诪讗讬 诪讜转专 谞讬诪讗 讚讛讻讬 拽讗诪专 诇讗 拽专讘谉 讬讛讗 诪讛 砖诇讗 讗讜讻诇 诇讱 讛讗 诪讛 砖讗讜讻诇 诇讱 讬讛讗 拽专讘谉. 讜讬"诇 诇专' 讬讛讜讚讛 谞讬讞讗 讚诪驻专砖讬谞谉 诇拽专讘谉 讘砖讜讜"讗 讛诇诪"讚 讚讛砖转讗 诇讬讻讗 诪讻诇诇 诇讗讜 讗转讛 砖讜诪注 讛谉. 讗诇讗 诇专' 诪讗讬专 讗驻讬诇讜 讗讬 讙专住讬谞谉 讛讻讬 转讬拽砖讬 讚诇讬诪讗 诇拽专讘谉 诇驻讬讻讱 诇讗. 讜驻专拽讬谞谉 讛讗 讚讗诪专 诇拽专讘谉 讛讗 讚讗诪专 诇讗 拽专讘谉. 讛专讬讟讘"讗 讜"诇. 讛讙"讛 讛讻讬 讙专住讬谞谉 讛讗 讚讗诪专 诇拽专讘谉 (讘驻转"讞) 讘讞讟"祝 砖诐 讗诪专 专' 诪讗讬专 讚讗住讜专 讚诪砖诪注 诇拽专讘谉 讬讛讗 诇驻讬讻讱 诇讗 讗讜讻诇 诇讱 讜讛讗 讚转谞谉 讛讻讗 诪讜转专 讻讚讗诪专 诇拽专讘谉 (讘讞讟"祝) 讘驻转"讞 讚诪砖诪注 诇讗 拽专讘谉. 讗讘诇 讘讻讜诇讛讜 讘讚讗诪专 诇讗 诇讗 讙专住讬谞谉 诇讬讛 讚讘讛讻讬 诇讗 讟注讬 转谞讗 讗讘诇 讘讞讟"祝 讜驻转"讞 讟注讬 转谞讗. 


诪转谞讬转讬谉 讚讗诪专 诇讗 拽专讘谉 诇讗 讗讜讻诇 诇讱. 讚讛砖转讗 诪讜转专 诪诪讛 谞驻砖讱 讚讗讬 诪砖诪注 讛讻讬 诇讗 拽专讘谉 讬讛讗 诇驻讬讻讱 诇讗 讗讜讻诇 诇讱 诇讗 讻诇讜诐 拽讗诪专 讜诪讜转专. 讜讗讬 诪砖诪注 诇讗 讬讛讗 拽专讘谉 讻讬 诇讗 讗讜讻诇 诇讱 谞诪讬 诪讜转专 讚诇讬讻讗 诇诪讬讚拽 讛讗 讗诐 讗讜讻诇 诇讱 讬讛讗 拽专讘谉 讚诇讬转 诇讬讛 诇专' 诪讗讬专 讛谉 诪讻诇诇 诇讗讜. 讛讗 讚讗诪专 诇拽专讘谉 讛讛讬讗 讚讗住专 讘讬讛 专' 诪讗讬专. 砖讬讟讛. 
讜讝讛 诇砖讜谉 讛专讬"抓 讝"诇: 讜转讬专抓 诪转谞讬转讬谉 讚拽讗诪专 诇讗 拽专讘谉. 讻诇讜诪专 砖诪讗专讬讱 讘诇诪"讚 诇拽专讘谉 讜讛讬诇讻讱 讗驻讬诇讜 谞讗诪专 诇讗 拽专讘谉 讬讛讗 诇驻讬讻讱 诇讗 讗讜讻诇 诇讱 诇讗 讗诪专 讻诇讜诐. 讜讻谉 讗讬谉 诇讚拽讚拽 讛讗 砖讗讜讻诇 诇讱 讬讛讗 拽专讘谉 讻讬 诇讬转 诇讬讛 诇专' 诪讗讬专 诪讻诇诇 诇讗讜 讗转讛 砖讜诪注 讛谉 讜讛讗 讚拽讗住专 专' 诪讗讬专 诪讬讬专讬 讻讙讜谉 讚讗诪专 诇拽专讘谉. 注讚 讻讗谉. 


诪转谞讬' 砖讘讜注讛 砖诇讗 讗讜讻诇 诇讱 谞砖讘注 砖诇讗 讗讜讻诇 诇讱 诪砖诇讱. 诇讗 砖讘讜注讛 诇讗 讗讜讻诇 诇讱 讗住讜专 讚住讬驻讗 讗讻讜诇讛讜 拽讗讬. 讜讛砖讘讜注讛 砖讗讜讻诇 诇讱 诪砖讜诐 讛讻讬 讗住讜专 讚讛讻讬 拽讗诪专 诪讗讬 讗住讜专 诪砖讜诐 砖讘讜注讛 诪讛 砖讗讜讻诇 诪砖诇讱. 诇讗 砖讘讜注讛 诇讗 讗讜讻诇 诇讱 讗住讜专 讚诪砖诪注 讛讗 讚讗讻讬诇谞讗 诪讚讬讚讱 讬讛讗 讗住讜专 诇讬 诪砖讜诐 砖讘讜注讛. 讜讛讱 讘讘讗 讚砖讘讜注讛 专' 诪讗讬专 诪讚拽转谞讬 讝讛 讞讜诪专 讘砖讘讜注讜转 诪讘谞讚专讬诐 诪讻诇诇 讚转专讜讬讬讛讜 讞讚 转谞讗 谞讬谞讛讜 讜讛讛讜讗 讚谞讚专讬诐 讛讗 讗讜拽讬诪谞讗 讻专' 诪讗讬专. 讜讗驻讬诇讜 讛讻讬 拽转谞讬 讚诇讗 砖讘讜注讛 诇讗 讗讜讻诇 诇讱 讗住讜专 讚住讘讬专讗 诇讬讛 诇专' 诪讗讬专 讘砖讘讜注讜转 诪讻诇诇 诇讗讜 讗转讛 砖讜诪注 讛谉 讚讻转讬讘 讜专讞爪讜 讬讚讬讛诐 讜专讙诇讬讛诐 讜诇讗 讬诪讜转讜 讛讗 讗诐 诇讗 专讞爪讜 讬诪讜转讜 讜讻转讬讘 谞诪讬 诪驻转讞 讗讛诇 诪讜注讚 诇讗 转爪讗讜 讜诇讗 转诪讜转讜 讛讗 讗诐 转爪讗讜 转诪讜转讜. 讗讘诇 讙讘讬 谞讚专讬诐 诇讬转 诇讬讛 诇专' 诪讗讬专 诪讻诇诇 诇讗讜 讗转讛 砖讜诪注 讛谉 讗讘诇 讘讗讬住讜专 讙专讬讚讗 讗讬转 诇讬讛. 讛讙"讛: 讗讘诇 爪专讬讱 注讬讜谉 讚诇注讬诇 讘驻专拽讬 讗诪专讬谞谉 诇讗 讞讜诇讬谉 诇讗 讗讜讻诇 诇讱 讘谞讚专讬诐 讗住讜专 讗诇讬讘讗 讚专' 诪讗讬专 讚讛讛讬讗 讘专讬讬转讗 讗讜拽讬诪谞讗 讛转诐 讗诇讬讘讗 讚专' 诪讗讬专. 讜谞专讗讛 诇驻专砖 讛讟注诐 讚讻讬讜谉 讚诪专讗讛 讜诪讙诇讛 注爪诪讜 讜讗诪专 诇讗 讘砖讘讜注讛 讜讘讗讻讬诇讛 诪讜讻讬讞 讘注爪诪讜 砖专讜爪讛 砖转讞讜诇 讛砖讘讜注讛 讜讙诐 专' 诪讗讬专 诪讜讚讛 讘讝讛 讜讛讬讬谞讜 讟注诪讗 讚诇注讬诇 讙讘讬 谞讚专讬诐 讚诇讗 讞讜诇讬谉 诇讗 讗讜讻诇 诇讱. 砖讬讟讛. 讜讻转讘 讛专讗"诐 讝"诇 讜讝"诇: 诇讗 砖讘讜注讛 诇讗 讗讜讻诇 诇讱 诪砖诪注 讛讗 砖讗讜讻诇 转讛讬讛 砖讘讜注讛 诪讻诇诇 诇讗讜 讗转讛 砖讜诪注 讛谉. 讜讗驻讬诇讜 专' 诪讗讬专 诪讜讚讛 讘讛 讻讬讜谉 讚诪讜讻讞 讚讗诪专 诇讗 讘砖讘讜注讛 讜讘讗讻讬诇讛 诪讙诇讛 讚注转讜 砖转讞讜诇 讛砖讘讜注讛. 


诪爪讗转讬 : 讜讘讙诪专讗 诇讗 诪砖诪注 讛讻讬 讻诇诇 讗诇讗 讟注诪讗 讚讛讱 住讜驻讗 诇驻讬 砖转讘拽砖 砖讘讜注讛 诇诇讗 讗讜讻诇 诇讱 讚讘转专讛. 讜讗祝 注诇 驻讬 砖讛转讞讬诇 讘诇讗 驻讬专讜砖讜 讛讻讬 诇讗 讻诪讜 砖讗转讛 住讜讘专 讗讜 讻诪讜 砖讗转讛 讗讜诪专 砖讗讜讻诇 注诪讱 砖讘讜注讛 诇讗 讗讜讻诇 诇讱. 讜讛讻讗 谞诪讬 诇讬 讜讙诐 诇讗 讚诪讬 诇诇拽专讘谉 诇讗 讗讜讻诇. 讻诪讜 砖诪爪讗转讬 讜讗讬谉 诪讘讬谉. 讜讻转讘 注讜讚 砖讘讜注讛 砖讗讜讻诇. 讬砖 讘诪转谞讬转讬谉 砖讘讜注讛 讚讗讜专讬讬转讗 讜砖讘讜注讛 讚专讘谞谉 诇驻讬 诪讛 砖诪爪讗转讬 讘驻讬专讜砖 讚诇讗 砖讘讜注讛 诇讗 讗讜讻诇 诇讱 讗住讜专 诪砖讜诐 讟注诪讗 讚诪讻诇诇 诇讗讜 讗转讛 砖讜诪注 讛谉 讜诪转谞讬转讬谉 讗讜拽讬诪谞讗 讻专' 诪讗讬专 讚诇讬转 诇讬讛 讜讻谉 诪爪讗转讬 讻转讜讘 讻讗谉. 注讚 讻讗谉. 
讜讻谉 讻转讘 讛专谞讘"讬 讝"诇 讜讝"诇: 砖讘讜注讛 诇讗 讗讜讻诇 诇讱 讛砖讘讜注讛 砖讗讜讻诇 诇讱 诇砖讘讜注讛 诇讗 讗讜讻诇 诇讱 讗住讜专. 驻讬专讜砖 讚砖讘讜注讛 诇讗 讗讜讻诇 诇讱 讛讜讗 谞砖讘注 砖诇讗 讬讗讻诇 诪砖诇讜. 讛砖讘讜注讛 砖讗讜讻诇 诇讱 讚讗住讜专 诪讜拽讬 诇讛 专讘 讗砖讬 讘讙诪专讗 讚讗诪专 砖讗讬 讗讜讻诇 讻讚讘注讬谞谉 诇诪讬诪专 拽诪谉. 讜讛讗 讚讛砖讘讜注讛 诇讗讜 讚讜拽讗 讗诇讗 讗讙讘 讙专专讗 讚拽专讘谉 讛拽专讘谉 诇拽专讘谉 讚转谞讬 讘专讬砖讗 谞拽讟 谞诪讬 讙讘讬 砖讘讜注讛 讛讗讬 住讬讚专讗. 诇砖讘讜注讛 诇讗 讗讜讻诇 诇讱 讚讗住讜专 诪砖讜诐 讚转专讬 讟注诪讬 拽讗诪专 诇砖讘讜注讛 讬讛讗 诇驻讬讻讱 诇讗 讗讜讻诇 讜专' 诪讗讬专 讛讜讗 讚讚专讬砖 讛讻讬 讻讬 讛讗讬 讙讜讜谞讗 讘诇拽专讘谉 诇讗 讗讜讻诇. 讜专砖"讬 讝"诇 讙专讬住 诇讗 砖讘讜注讛 诇讗 讗讜讻诇 诇讱 讗住讜专 讘砖转讬 转讬讘讜转 讚讜诪讬讗 讚专讬砖讗 讚诇讗 拽专讘谉 诇讗 讗讜讻诇 诇讱 讻讚驻专讬砖谞讗 讘专讬砖讗. 讜驻讬专砖 讛讜讗 讝"诇 讚讗住讜专 诪砖讜诐 讚讛讻讬 拽讗诪专 诇讗 砖讘讜注讛 讬讛讗 诪讛 砖诇讗 讗讜讻诇 诇讱 讛讗 诪讛 砖讗讜讻诇 诇讱 讬讛讗 诇砖讘讜注讛 讜诇驻讬讻讱 讗住讜专 讚诪讻诇诇 讛谉 讗转讛 砖讜诪注 诇讗讜. 讜诇讬转讗 讚讛讗 讗讜拽讬诪谞讗 讛讗 诪转谞讬转讬谉 讻专' 诪讗讬专 讜讗讬讛讜 诇讬转 诇讬讛 诪讻诇诇 诇讗讜 讛谉. 注讚 讻讗谉. 讜讬砖 诪驻专砖讬诐 讚讛讻讬 驻讬专讜砖讜 诇讗 砖讘讜注讛 讻诇讜诪专 诇讗讜 讗讞讚 讗谞讬 讗讜诪专 讘砖讘讜注讛 讜诪讛 讛讬讗 砖诇讗 讗讜讻诇 诇讱 讜诇讻讱 讗住讜专. 讛专讬讟讘"讗 讝"诇: 


诪讚拽转谞讬 讛讗 砖讘讜注讛 砖讗讜讻诇 诇讱 讗住讜专 诪砖诪注 讚讻诇 讛讬讻讗 讚讗诪专 砖讗讜讻诇 讚诇讗 讗讻讬诇谞讗 诪砖诪注. 诪讚拽转谞讬 砖诇讗 讗讜讻诇 讜转谞讬 谞诪讬 砖讗讜讻诇 诪讻诇诇 讚讻诇 讛讬讻讗 讚讗诪专 砖讗讜讻诇 讚讗讻讬诇谞讗 诪砖诪注 讚讗讬 砖诇讗 讗讜讻诇 诪砖诪注 转专讬 讝讬诪谞讬 砖诇讗 讗讜讻诇 诇诪讛 诇讬 讜转讜 讚诇讗 讛讜讛 诇讛讜 讗专讘注 讗诇讗 转诇转. 驻讬专讜砖 讛讗 讚转谞谉 砖讘讜注讜转 砖转讬诐 砖讛谉 讗专讘注 砖讘讜注转 讘讟讜讬 讚讞讬讬讘讛 注诇讬讛 转讜专讛 拽专讘谉 注讜诇讛 讜讬讜专讚 讘驻专砖转 讜讬拽专讗 讗讜 谞驻砖 讻讬 转砖讘注 诇讘讟讗. 砖转讬诐 诪诪砖诪注讜转讗 讚拽专讗 诇讛专注 讗讜 诇讛讟讬讘 讚讛讬讬谞讜 砖诇讗 讗讜讻诇 讜砖讗讜讻诇. 砖讛谉 讗专讘注 诪专讘讜讬讗 讚拽专讗 讘砖讘讜注讜转 讚讛讬讬谞讜 砖讘讜注讛 诇砖注讘专 诇诪讗谉 讚讗讬转 诇讬讛 讻诪讜 砖讗讻诇转讬 讜砖诇讗 讗讻诇转讬. 讜讗祝 注诇 讙讘 讚讗诪专讬谞谉 诇砖诐 讚讘专讬诐 砖讗讬谉 讘讛诐 讛专注讛 讜讛讟讘讛 讜讛讬讛 讬讻讜诇 诇讜诪专 砖转讬诐 砖讛谉 砖砖 讛转谞讗 诇讗 转谞讬 讗诇讗 讚讘专讬诐 讛讚讜诪讬诐 诇专讗砖讜谞讬诐. 讛专讗"诐 讝"诇: 


讜转讬专抓 讗讘讬讬 讻讬 砖讗讜讻诇 砖转讬 诇砖讜谞讜转 诪砖诪注 讜讛诪砖诪注讜转 讛讜诇讱 诇驻讬 讛注谞讬谉 砖讚讘专讜 讘讜 转讞诇讛. 讜讗诐 讛讬讜 诪住专讘讬谉 讘讜 诇讗讻讜诇 讜讗诪专 讗讻讬诇谞讗 讜讗讞专 讻讱 讗诪专 砖讘讜注讛 砖讗讜讻诇 砖讗讻讬诇谞讗 诪砖诪注. 讜讗祝 注诇 讙讘 讚讗诪专 转讞诇讛 讗讻讬诇谞讗 讗讻讬诇谞讗 砖讻驻诇 诇砖讜谞讜 讜讘转诪讬讛 讚诪砖诪注 拽爪转 诪诇砖讜谞讜 砖讗讬谉 讚注转讜 诇讗讻讜诇 诪讻诇 诪拽讜诐 讻讬讜谉 砖诇讗 讙讬诇讛 讚注转讜 讘驻讬专讜砖 转讞诇讛 砖诇讗 诇讗讻讜诇 讚讗讻讬诇谞讗 诪砖诪注 讻诪专讗讬 (讗"讛 讗讜诇讬 爪"诇 讻讗讜诪专) 砖讘讜注讛 砖讗讜讻诇 讚讗讻讬诇谞讗 诪砖诪注 讗诐 诇讗 讗诪专 转讞诇讛 诇砖讜谉 讛诪讜专讛 砖讗讬谉 讚注转讜 诇讗讻讜诇. 讜注诇 讻谉 讗诪专 讚讗讬 讗诪专 诇讗 讗讻讬诇谞讗 讜讗诪专 砖讘讜注讛 砖讗讜讻诇 讛讗 讜讚讗讬 讚诇讗 讗讻讬诇谞讗 诪砖诪注. 


讜讝讛 诇砖讜谉 讛驻讬专讜砖 诇驻讬 讙专住转讜 讛讬讜 诪住专讘讬谉 讘讜 诇讗讻讜诇. 讛讬讜 诪驻讬讬住讬谉 讛讬诪谞讜 砖讬讗讻诇 讜讗诪专 讗讻讬诇谞讗 讗讻讬诇谞讗 讘转讬诪讛 讜转讜讘 讗诪专 砖讘讜注讛 砖讗讜讻诇 讚诇讗 讗讻讬诇谞讗 拽讗诪专. 讜讛讻讬 (讗诪专讬') 拽讗诪专 讗转讜谉 讗诪专讬谉 讚讗讻讬诇谞讗 砖讘讜注讛 讗诐 讗讻讬诇谞讗 讚讜讚讗讬 诇讗 讗讻讬诇谞讗. 讗讘诇 砖讗专 砖讗讜讻诇 讚注诇诪讗 讚讗讻讬诇谞讗 诪砖诪注. 讜讛转诐 讘诪住讻转 砖讘讜注讜转 讘驻专拽 讙' 讘专讬砖讗 讚驻讬专拽讗 讙专住讬谞谉 讘讛讚讬讗 讗诪专 讗讘讬讬 讻讗谉 讘砖诪住专讘讬谉 讘讜 诇讗讻讜诇 讻讗谉 讘砖讗讬谉 诪住专讘讬谉 讘讜 诇讗讻讜诇. 注讚 讻讗谉. 


砖转讬 诇砖讜谞讜转 诪砖诪注. 讜诇驻讬 诪讛 砖讗讞专讬诐 诪讚讘专讬诐 注诪讜 讬砖 诇讚讜谞讜 讻诪讜 砖诪驻专砖. 讜谞专讗讛 诇讬 讚驻讬专讜砖讗 讚讛讗 砖讘讜注讛 讬讛讬讛 讻诪讜 诇讗诇讛 讜诇砖讘讜注讛 讘转讜讱 注诪讱. 讛专讗"诐 讝"诇. 


讛讻讬 讙专住讬谞谉 讗诪专 讗讘讬讬 砖讗讜讻诇 砖转讬 诇砖讜谞讜转 诪砖诪注 讛讬讜 诪住专讘讬谉 讘讜 诇讗讻讜诇 讜讗诪专 诇讗 讗讻讬诇谞讗 诇讗 讗讻讬诇谞讗 讗诪专 讻讜'. 砖转讬 诇砖讜谞讜转 诪砖诪注 讚讗讻讬诇谞讗 讜诇讗 讗讻讬诇谞讗. 讛讬讜 诪住专讘讬谉 诪驻爪讬专讬谉 讘讜 诇讗讻讜诇 讜讛讜讗 讗讜诪专 砖诇讗 讗讜讻诇 讜讗讞专 讻讱 讗诪专 砖讘讜注讛 砖讗讜讻诇. 讜讛转诐 讜讚讗讬 砖讘讜注讛 讚讗讻讬诇谞讗 拽讗诪专 讚诪转谞讬转讬谉 讚诪住讻转讗 讚谞讚专讬诐 讻砖讛讬讜 诪住专讘讬谉 讘讜 注住拽讬谞谉 讜诪转谞讬转讬谉 讚砖讘讜注讜转 讘砖诇讗 诪住专讘讬谉 讘讜. 讜讗讬转 讚讙专住讬 讜讗诪专 讗讻讬诇谞讗 讗讻讬诇谞讗 讜讻讙讜谉 讚讗诪专讬 讘转诪讬讛讗 讚讻诪讗谉 讚讗诪专 讚诇讗 讗讻讬诇谞讗 讚诪讬. 砖讬讟讛. 
讜专讘 讗砖讬 讘讗 诇转专抓 讻讬 诇注讜诇诐 砖讘讜注讛 砖讗讜讻诇 讚讗讻讬诇谞讗 诪砖诪注 讜诪转谞讬转讬谉 讚讛讻讗 讚讗讬 讗讜讻诇 讗讬讘注讬 诇讬讛 诇诪讬转谞讬 讜诪转谞讬转讬谉 诪砖讘砖转讗 讛讬讗 讜讘讗 诇讗砖诪注讬谞谉 讚诇讗 砖谞讗 讗诪专 砖诇讗 讗讜讻诇 讗讜 砖讗讬 讗讜讻诇 转专讜讬讬讛讜 砖讘讜注转讗 讚诇讗 讗讻讬诇谞讗 拽讗诪专 讜诇讗 讗诪专讬谞谉 诇讬砖谞讗 讛讜讗 讚讗讬转拽讬诇 诇讬讛 讜砖讗讜讻诇 讚注转讜 诇讜诪专 讗诇讗 砖诪讙诪讙诐 讘诇砖讜谞讜 讜讻讘讚 注诇讬讜 讛诇砖讜谉 讜讗讜诪专 砖讗讬 讗讜讻诇 讻诪转谞讬转讬谉 讗诇讗 讚讜讚讗讬 讻诪讜 砖讛讜爪讬讗讜 讘诇砖讜谞讜 谞讚讜谞讬谞讜. 


专讘 讗砖讬 谞讗讚讬 诪讟注诪讬讛 讚讗讘讬讬. 诪转专讞拽 讜诪住转诇拽 讚诇讗 拽转谞讬 砖讗讬 讗讜讻诇 讘诪转谞讬转讬谉. 讜讗讬谉 诇讜诪专 讚诪转谞讬转讬谉 诪砖讘砖转讗 讛讬讗 讻诇 讝诪谉 砖谞讜讻诇 诇诪爪讜讗 转讬专讜抓 讻诇 砖讛讜讗. 讗讬 讛讻讬 砖诇讗 讗讜讻诇 诪砖诪注 谞诪讬 砖转讬 诇砖讜谞讜转 讻讚拽讗诪专转 讘砖讗讜讻诇 讚讗诐 讛讬讜 诪住专讘讬谉 讘讜 诇讗讻讜诇 讜讙诇讛 讘讚注转讜 砖诇讗 讛讬讛 专讜爪讛 诇讗讻讜诇 讻讙讜谉 砖讗诪专 砖诇讗 讬讗讻诇 注诪讜 讗讜 砖讻驻诇 讜讗诪专 诇讗 讗讻讬诇谞讗 诇讗 讗讻讬诇谞讗 讜讗诪专 砖讘讜注讛 砖讗讜讻诇 讚诇讗 讗讻讬诇谞讗 诪砖诪注 讜讻诇 砖讻谉 讗诐 讗诪专 砖讘讜注讛 砖诇讗 讗讜讻诇. 讜讗诐 讙诇讛 讘讚注转讜 转讞诇讛 讻砖讛讬讜 诪驻爪讬专讬诐 讘讜 讜讗诪专 诇讛诐 讗讻讬诇谞讗 驻注诐 讗讞转 讜讘谞讬讞讜转讗 讜讗讞专 讻讱 谞砖讘注 讜讗诪专 砖讘讜注讛 砖诇讗 讗讜讻诇 讗讬讻讗 诇诪讬诪专 讚讛讻讬 拽讗诪专 砖诇讗 讗讜讻诇 讚讗讻讬诇谞讗 诪砖诪注 讚讗讬讻讗 诇诪讬诪专 讚讛讻讬 拽讗诪专 讜讻讬 讗诪专转讬 诇讻诐 砖讘讜注讛 砖诇讗 讗讜讻诇 砖讗转诐 诪驻爪讬专讬诐 讘讬 讻诇 讻讱. 讜诇驻讬 讚讘专讬讱 讻诪讜 (砖讛砖讘讬注讬讜) 砖讛砖诪讬注谞讜 讚砖讘讜注讛 砖讗讜讻诇 诪砖诪注 砖转讬 诇砖讜谞讜转 讻讱 讛讜讛 诇讬讛 诇讗砖诪讜注讬谞谉 讘砖诇讗 讗讜讻诇 讚诪砖诪注 砖转讬 诇砖讜谞讜转 讜讗诪讗讬 拽讗 砖转讬拽 诪讬谞讬讛. 讗诇讗 讜讚讗讬 诇讬转讗 诇讗讘讬讬 讜讛转谞讗 诪讬诇转讗 驻住讬拽讗 拽转谞讬 讚砖讘讜注讛 砖讗讜讻诇 讚讗讻讬诇谞讗 诪砖诪注 讘讻诇 注谞讬谉 讘讬谉 诪住专讘讬谉 讘讬谉 讗讬谉 诪住专讘讬谉 讜诪转谞讬转讬谉 讚拽转谞讬 砖讘讜注讛 砖讗讜讻诇 讗住讜专 诪砖讘砖转讗 讛讜讗 讜砖讘讜注讛 砖讗讬 讗讜讻诇 讗讬讘注讬 诇讬讛 诇诪讬转谞讬. 讜诇注谞讬谉 驻住拽 讛诇讻讛 拽讬讬诪讗 诇谉 讻专讘 讗砖讬 讚讘转专讗 讛讜讗 讜讻谉 驻住拽 讛专"诐 住讜祝 驻"讚 诪讛诇讻讜转 砖讘讜注讜转. 讛专讬"抓 讝"诇. 


专讘 讗砖讬 讗诪专 砖讗讜讻诇 讚讛讻讗 讚诪住讻转 谞讚专讬诐 砖讗讬 讗讜讻诇 拽转谞讬 讜砖讗讬 讗讜讻诇 讛讜讛 诇讬讛 诇诪转谞讬. 讜讗讬 转拽砖讬 诪讗讬 诇诪讬诪专讗 讛讬讬谞讜 砖讘讜注讛 砖诇讗 讗讜讻诇. 诪讛讜 讚转讬诪讗 讚讗祝 注诇 讙讘 讚讗诪专 砖讗讬 讗讜讻诇 诇驻讬 讛砖诪注讜转 讗讝谞讬谞讜 讜讛讜讗 讗诪专 砖讗讜讻诇 讗诪专转讬 诪讛讬诪谞讬谞谉 诇讬讛 讜谞讗诪专 讚诪讛 砖砖诪注谞讜 砖讗讬 诪讬拽诐 诇讬砖谞讗 讛讬讛 讜诇讗 讙诪专 砖讗讜讻诇 讘讘转 讗讞转 讜谞讞讝讬拽 讗谞讞谞讜 讟讜注讬诐. 拽讗 诪砖诪注 诇谉 诪讛 讚拽讗诪专 讛转谞讗 砖讗讜讻诇 讗住讜专 砖诇讗 谞讗诪讬谉 讗讜转讜 注诇 诪讛 讚讗诪专 讗讞专 讻谉 讚讗讬转拽讬诇 讘诇讬砖谞讬讛 讚砖诪讗 诪转讞专讟 讛讜讗 注转讛 讜诇讗讜 讻诇 讻诪讬谞讬讛. 讚诇讗 拽转谞讬 砖讗讬 讗讜讻诇. 讻诇讜诪专 讚诇讗 拽转谞讬 讛转谞讗 砖砖诪注谞讜 砖讗诪专 砖讗讬 讗讜讻诇. 专讘 讗砖讬 谞讚讬 讻诇讜诪专 诪住转诇拽 注爪诪讜 诪讟注诪讗 讚讗讘讬讬 讻讚拽讗诪专 讚讘砖诇讗 讗讜讻诇 谞诪讬 讗讬 讘讛讬驻讜讱 转诇讬讗 诪讬诇转讗 讛讜讛 诪爪讬 讛转谞讗 诇诪砖讻讞 讘讬讛 讛讬转讬专讗. 讗诇讗 注诇 讻专讞讱 讚诪讚诇讗 讗讜讻诇 谞拽讟 讚讜拽讗 砖讗讜讻诇 谞诪讬 谞拽讟 讚讜拽讗 讜诇讛砖诪讬注谞讜 砖诇讗 谞讗诪讬谉 讗讜转讜 讻诪讜 砖驻讬专砖谞讜 讜讻诪讜 砖驻住拽 讛转谞讗 讻谉 讛讜讗. 讻谉 谞专讗讛 讘注讬谞讬 讛砖讬讟讛 讜拽专讜讘 讛讜讗 诇诪讛 砖驻讬专砖 专砖"讬. 讛专讗"诐 讝"诇. 


讗诪专 专讘 讗砖讬 砖讗讜讻诇 讚诪转谞讬转讬谉 砖讗讬 讗讜讻诇 讛讜讗. 驻讬专讜砖 讚讘诪转谞讬转讬谉 讚讛讻讗 讚谞讚专讬诐 讙专住讬谞谉 砖讗讬 讗讜讻诇 诇讱 讜诇驻讬讻讱 讗住讜专 讚讛讬讬谞讜 讻诪讜 砖诇讗 讗讜讻诇 诇讱. 讜驻专讬讱 讘讙诪专讗 讗诐 讻谉 诇诪讛 诇讬 诇诪讬诪专讗 讻诇讜诪专 驻砖讬讟讗 讜转讜 讚讛讗 转谞讗 诇讬讛 专讬砖讗 砖讘讜注讛 诇讗 讗讜讻诇 诇讱. 讜诪讛讚专讬谞谉 诪讛讜 讚转讬诪讗 诪讬拽诐 诇讬砖谞讬讛 讛讜讗. 驻讬专讜砖 注讬讻讜讘 诇砖讜谞讜 讛讜讗 砖诪讗专讬讱 讛砖讬"谉 讘住讙讜"诇 讜砖讗讜讻诇 拽讗诪专 砖讛讜讗 转讬讘讛 讗讞转 讜诪讜转专. 拽讗 诪砖诪注 诇谉 讚住转诐 谞讚专讬诐 诇讛讞诪讬专 讜讗讜转讜 讗专讬讻讜转 讗谞谉 讚谞讬谉 诇砖转讬 转讬讘讜转 砖讗讬 讗讜讻诇. 讗讘诇 砖讗讜讻诇 讚砖讘讜注讜转 讚讗讻讬诇谞讗 诪砖诪注 讜砖诇讗 讗讜讻诇 讚诇讗 讗讻讬诇谞讗 诪砖诪注 讘讬谉 讘诪住专讘讬谉 讘讜 诇讗讻讜诇 讜讗诪专 讗讻讬诇谞讗 讗讜 诇讗 讗讻讬诇谞讗 讘讬谉 讘砖讗讬谉 诪住专讘讬谉 讘讜 讻诇讜诪专 讘讬谉 砖讛讬讜 诪驻爪讬专讬谉 讘讜 诇讗讻讜诇 讜讛讜讗 讗讜诪专 诇讛诐 砖讘讜注讛 砖讗讜讻诇 讛专讬 讝讜 砖讘讜注讛 砖讬讗讻诇 讜讗诐 讛砖讬讘 诇讛诐 砖讘讜注讛 砖诇讗 讗讜讻诇 讛专讬 讝讜 砖讘讜注讛 砖诇讗 讬讗讻诇. 讘讬谉 讘砖讗讬谉 诪住专讘讬谉 讘讜 讗诇讗 讛讜讗 诪注爪诪讜 讗诪专 砖讘讜注讛 砖讗讜讻诇 讚讗讻讬诇谞讗 拽讗诪专. 讜讗诐 讗诪专 砖讘讜注讛 砖诇讗 讗讜讻诇 讚诇讗 讗讻讬诇谞讗 拽讗诪专. 讜诪驻谞讬 砖讘讙诪专讗 讛讜讝讻专 讝讛 讛讞讬诇讜拽 讚诪住专讘讬谉 讘讜 讜砖讗讬谉 诪住专讘讬谉 讘讜 讘转讬专讜爪讜 砖诇 讗讘讬讬 讛讜爪专讱 专讘讬谞讜 讝"诇 诇讜诪专 讚讘讗讜拽诪转讬讛 讚专讘 讗砖讬 诇讬讻讗 诇诪驻诇讬讙 讘讛讻讬. 


诪讗讬 讟注诪讗 谞讚专讬诐 讚讗讬住讜专 讞驻爪讗 讛讜讗. 驻讬专讜砖 砖注谞讬谉 讛谞讚专 讛讜讗 砖讬讗住讜专 讛讚讘专 砖讗讜讻诇. 诪讛 砖讗讜讻诇 讛讜讗 讻诇讜诪专 讚讗讬 讗诪专 拽讜谞诐 砖讗讜讻诇 诇讱 讝讛 讜讚讗讬 讘讗 诇讗住讜专 诪讛 砖讬讗讻诇 诪砖诇讜 讜讗住讜专. 诇讗 讗讜讻诇 诪讛 砖诇讗 讗讜讻诇 讛讜讗. 驻讬专讜砖 讚讗讬 讗诪专 拽讜谞诐 诇讗 讗讜讻诇 诇讱 诪讜转专 讚讛讻讬 拽讗诪专 拽讜谞诐 讬讛讗 诪讛 砖诇讗 讗讜讻诇 诇讱. 砖讘讜注讜转 讚讗讬住讜专 谞驻砖讬讛 讛讜讗. 驻讬专讜砖 砖讗讬谉 讗讚诐 讗讜住专 讛讞驻抓 讗诇讗 讛讜讗 讗讜住专 注爪诪讜 诪谉 讛讞驻抓. 砖讗讜讻诇 讜砖诇讗 讗讜讻诇 讚注讘讬讚谞讗 讜诇讗 注讘讬讚谞讗 拽讗诪专 讜讻谉 讛诇讻转讗. 讛专谞讘"讬 讝"诇. 


诪转谞讬' 讛讗讜诪专 拽讜谞诐 住讜讻讛 砖讗谞讬 注讜砖讛. 讬讛讬 讗住讜专讛 注诇讬 讻讗讻讬诇转 拽专讘谉 讬砖讬讘转 讛住讜讻讛 砖注诇讬 诇讬砖讘 讜谞讟讬诇转 讛诇讜诇讘 砖注诇讬 诇讬讟讜诇 讜讛谞讞转 讛转驻讬诇讬谉 砖注诇讬 诇讛谞讬讞 讘专讗砖讬 讜讘讝专讜注讬. 讘谞讚专讬诐 讗住讜专. 讗诐 讗诪专 讘诇砖讜谉 谞讚专 讗住讜专 诇注砖讜转谉 讜讗祝 注诇 驻讬 砖讛讜讗 诪讜砖讘注 诇注砖讜转 诪爪讜讛 诪讛专 住讬谞讬 谞讚专 讞诇 注诇讬讜 讚谞讚专 讞诇 注诇 (谞讚专) 砖讘讜注讛. 讘砖讘讜注讛 诪讜转专. 讗诐 讗诪专 讘诇砖讜谉 砖讘讜注讛 砖讘讜注讛 砖诇讗 讗砖讘 讘住讜讻讛 讜讻讜'. 砖讗讬谉 谞砖讘注讬谉 诇注讘讜专 注诇 讛诪爪讜讜转. 讜讟注诪讗 讚讻讜诇讛 诪转谞讬转讬谉 诪驻专砖 讘讙诪专讗.





诪讛专砖"讗 - 讞讬讚讜砖讬 讛诇讻讜转

讘专砖"讬 讗诇讗 讛拽专讘谉 砖讗讜讻诇 讻讜' 住讬驻讗 诇拽专讘谉 诇讗 讗讜讻诇 讻讜' 诇讬讛讜讬 拽专讘谉 诪讛 砖诇讗 讗讜讻诇 讻讜' 诪砖诪注 讚讗讻讬诇谞讗 拽讗诪专 讛住"讚 讜讗讞专 讻讱 诪"讛 专讘 讗砖讬 讻讜' 讚诇讗 讚讜讚讗讬 讗住讜专 讛住"讚 诇讬讛讜讬 讗住讜专 讗讬 谞诪讬 讻讬 讗诪专 讘诪转谞讬转讬谉 讻讜' 讻爪"诇:


讘专讗"砖 讚诪砖诪注 诇讗 砖讘讜注讛 诪讛 砖诇讗 讗讜讻诇 诇讱 讛讗 诪讛 砖讗讜讻诇 诇讱 讬讛讗 讻讜' 讜讗讙讘 讗讬讚讱 讗讜拽诪讬讛 讻讜' 讘转诪讬' 讛讜讗 谞砖讘注 讻讜' 讻爪"诇:


讙诪专讗 诇拽专讘谉 讬讛讗 诇驻讬讻讱 诇讗 讗讜讻诇 诇讱 诇讗 拽砖讬讗 讻讜' 砖诇讗 讗讜讻诇 砖讘讜注讛 讚诇讗 讗讻讬诇谞讗 拽讗诪专 讻讜' 讻爪"诇:





专砖"砖

讙诪专讗 讗诪专 讗讘讬讬 砖讗讜讻诇 讘' 诇砖讜谞讜转 讘诪砖诪注. 讻讛"讙 诪砖谞讬 讘讙讬讟讬谉 (诇讘, 注讘):



专讗"砖 讚"讛 讝讛 讞讜诪专. 讟注诪讗 讻讜' 诪驻专砖 讘讙诪专讗 讛住"讚 讜讗讞"讻 爪"诇 爪讬讜谉 讙诪':



专讗"砖 讚"讛 砖讘讜注讜转 讘'. 讜诪专讬讘讜讬 讚拽专讗 讚讻转讬讘 讘讛讚讬讛 讻讜'. 讻爪"诇:





讞讬讚讜砖讬 专讘讬 注拽讬讘讗 讗讬讙专

讙诪专讗 诪讻诇诇 砖讗讜讻诇 诇讱 讚讗讻讬诇谞讗 诪砖诪注. 拽砖讛 诇讬 诇驻诪"砖 讛诪"诇 驻"讗 讛诇讻讛 讞"讬 诪讛诇' 谞讚专讬诐 讛住讘专讗 讚讬砖 讞讬诇讜拽 讘讬谉 拽专讘谉 砖讗讜讻诇 诇讱 讚讗住讜专 讜诇讗 讗诪专讬' 讚讘讞讬讬 拽专讘谉 诪砖转讘注. 讜讘拽专讘谉 诇讗 讗讜讻诇 诇讱 讗诪专讬' 讘讞讬讬 拽专讘谉 诪砖转讘注. 诪砖诪注 讚讘拽专讘谉 砖讗讜讻诇 诇讱 诇"砖 诇讬砖讘注 砖讬讗讻诇 诪砖诇 讞讘讬专讜 讚砖诪讗 诇讗 讬谞讬讞讜 诇讗讻讜诇. 讜讻转讘 砖诐 讚诇驻"讝 讘讗诪转 讬讛讬讛 讛讚讬谉 讘讗讜诪专 注诇 讻讻专 砖诇讜 拽专讘谉 砖讗讜讻诇 讚讘讞讬讬 拽专讘谉 诪砖转讘注 注"砖. 讗"讻 诪讗讬 驻专讬讱 讛砖"住 讛讻讗 讗讬诪讗 讚砖讗谞讬 讘砖讘讜注讜转 讚诇讗 拽转谞讬 砖讗讜讻诇 诇讱 专拽 住转诐 砖讗讜讻诇. 诪砖"讛 诪驻专砖讬' 讻驻砖讜讟讜 讚讗讻讬诇谞讗 拽讗诪专. 讗讘诇 讛讻讗 讚拽讗诪专 砖讗讜讻诇 诇讱 谞讜讻诇 诇讜诪专 讚诇讗 讗讻讬诇谞讗 讚砖诪讗 诇讗 讬谞讬讞讜 讞讘讬专讜 诇讗讻讜诇 讻住讘专转 讛诪"诇: 
讜讘注讬拽专 讬住讜讚讜 砖诇 讛诪"诇 谞专讗讛 讚讗讬谞讜 讜讛讞讬诇讜拽 讘讬谉 拽专讘谉 砖讗讜讻诇 诇诇讗 讗讜讻诇 谞专讗讛 诪砖讜诐 讚讘拽专讘谉 砖讗讜讻诇 砖驻讬专 诪转驻专砖 讻驻砖讟讛 讚诪讛 砖讗讜讻诇 讬讛讗 拽专讘谉 讗讘诇 拽专讘谉 诇讗 讗讜讻诇 讚爪专讬讻讬诐 诇讚讞讜拽 讜诇驻专砖 讚讘专 讚讬讛讗 拽专讘谉 诇驻讬讻讱 诇讗 讗讜讻诇 诪转驻专砖 讻驻砖讟讗 讚谞砖讘注 讘讞讬讬 拽专讘谉 砖诇讗 讬讗讻诇. 讜讻"谞 讘讻"诪 注"砖. 讜讛讞讬诇讜拽 讛讝讛 讘注爪诪讜 讻转讘讜 讘诪"诇 讘讗讜转讜 讛驻专拽 诇讞诇拽 讘讬谉 诇拽专讘谉 诇讗 讗讜讻诇 讘驻转讞 讚诪驻专砖讬 诇讗 拽专讘谉 讜讘讬谉 诇拽专讘谉 讘驻转讞 讚诪驻专砖讬' 讻诪讜 讘砖讘讗 注"砖. 讜诪讛 砖讛讜爪专讱 讛专"谉 讘诪转谞讬' 讚砖讘讜注讛 砖讗讜讻诇 讜讻讜' 诇讞诇拽 讚诇讗 讗诪专讬' 讚讘讞讬讬 砖讘讜注讛 诪砖转讘注 诪砖讜诐 讚诇"砖 诇讬砖讘注 讘讞讬讬 砖讘讜注讛 讜讻谞"诇. 讬"诇 讚讛专"谉 讛讜爪专讱 诇讞诇拽讜 诪讘讘讗 讚讛砖讘讜注讛 砖讗讜讻诇 诇讱 讘讝讛 讬拽砖讛 讚讛讗 砖讘讜注讛 谞驻专砖 讚讘讞讬讬 砖讘讜注讛 讻诪讜 讛讗 拽专讘谉 砖讗讜讻诇 诇讱 讗祝 讚讘砖讗讜讻诇 砖驻讬专 诪砖转诪注 拽专讘谉 诪诪砖 讗驻"讛 讘讛讗 拽专讘谉 诪诇讬砖谞讗 讚讛讗 诪砖诪注 讚讘讞讬讬 拽专讘谉 谞砖讘注 讜讙诐 讘砖讘讜注讛 谞讬诪讗 讻谉 讜讛讜爪专讱 讛专"谉 诇讜诪专 讚诇"砖 诇讬砖讘注 讘讞讬讬 砖讘讜注讛 拽专讘谉. 讜拽"诇. 讜讛讜讗 讘专讜专 诇注谞"讚:





讞讬讚讜砖讬 讞转"住

砖讘讜注讛 诇讗 讗讜讻诇 诇讱 讜讻讜'. 注讬讬谉 讘"讞 住住"讬 专诇"讝 讚讬砖 讙讜专住讬诐 讘讘讘讗 专讗砖讜谞讛 诇讗 讗讜讻诇 诇讱 讜讛讜讛 诇讗 讝讜 讗祝 讝讜. 讜讻诪"砖 转讜住' 专驻"讙 讚砖讘讜注讜转. 讜讛专"谉 讙讜专住 砖诐 转讞诇讛 砖讗讜讻诇 诇讱 讜讛讜讛 讝讜 讜讗讬谉 爪专讬讱 诇讜诪专 讝讜 讜注"砖. 讜谞"诇 讚诇讙讬' 转讜住' 讙专住讬' 讘住讬驻讗 诇讗 砖讘讜注讛 诇讗 讗讜讻诇 诇讱. 讚讛讜讛 专讘讜转讗 诇讗讬住讜专讗. 讚拽诪"诇 讚讗诪专讬' 讘砖讘讜注讛 诪讻诇诇 诇讗讜 讗转讛 砖讜诪注 讛谉 讻诪"砖 讛专"谉 讘砖诪注转讬谉 诪砖讜诐 讚诇讬讻讗 讞驻爪讗. 讗讜 诪讟注诐 砖讻转讘讜 转讜住' 讘住"驻 砖讘讜注讜转 讛注讚讜转 讚讛讜讛 讗讬住讜专 讞诪讜专. 讗讱 诇讙讬' 讛专"谉 砖诐 讚诪转谞讬' 讝讜 讜讗爪"诇 讝讜. 讗"讻 注"讻 讘住讬驻讗 诇砖讘讜注讛 诇讗 讗讜讻诇 诇讱 讘诇诪"讚 砖讘讗讬"转 讚诪驻专砖讬诐 诇砖讘讜注讛 诇讬讛讜讬 诇驻讬讻讱 诇讗 讗讜讻诇 诇讱 讜讗讬谉 讝讛 讞讬讚讜砖 砖讛专讬 讙诐 讘拽专讘谉 讻讬 讛讗讬 诇讬砖谞讗 讗住讜专. 讜讛讬讬谞讜 讚讻转讘 砖诐 讛专"谉 讘砖讘讜注讜转 诇驻讬 讙讬专住转讜 讚诪转驻专砖 诇砖讘讜注讛 诇讬讛讜讬 诇驻讬讻讱 诇讗 讗讜讻诇 诇讱 注"砖:


诪讻诇诇 讚讘讗讜讻诇 诇讱 讚讗讻讬诇谞讗 诪砖诪注. 注讬讬谉 诇注讬诇 讬"讙 注"讗 讘专"谉 讚"讛 讛拽专讘谉 讻拽专讘谉 讜讻讜'. 诪转讘讗专 诪讚讘专讬讜 讻砖讗讜诪专 拽专讘谉 诇讗 讗讜讻诇 诇讱 谞砖讘注 讘讞讬讬 拽专讘谉 诪砖讗"讻 拽专讘谉 砖讗讜讻诇 诇讱 讗讬 诇讗讜 讚讗诪专 讛讗 拽专讘谉 诇讗 诪驻专砖讗 讞讬 拽专讘谉. 讜讻' 讛诪砖谞讛 诇诪诇讱 驻"讗 诪谞讚专讬诐 讛讟注诐 讚讗讬讱 讗驻砖专 砖讬砖讘注 讘讞讬讬 拽专讘谉 砖讗讜讻诇 诇讱 讗讟讜 讘讚讬讚讬讛 转诇讬 诇讗讻讜诇 诪砖诇 讞讘专讜. 讜注"讻 诪驻专砖讬诐 拽专讘谉 讬讛讗 诪讛 砖讗讜讻诇 诇讱. 讞讜抓 讗诐 讗诪专 讛讗 拽专讘谉 讗讝 注"讻 讚讘专 讘讟诇 讚讬讘专 砖谞砖讘注 讘讞讬 拽专讘谉 砖讬讗讻诇 诪砖诇 讞讘专讜. 讚讘诇砖讜谞诐 讛讬讛 讛讗 拽专讘谉 讞讬 拽专讘谉 注"砖. 讜讗"讻 爪诇"注 诪讗讬 砖讬讬讱 讘砖诪注转讬谉. 讛讗 讛讻讗 转谞谉 砖讘讜注讛 砖讗讜讻诇 诇讱 讗讬谉 诇驻专砖 砖谞砖讘注 诇讗讻讜诇 诪砖诇 讞讘专讜 注"讻 诪驻专砖讬诐 讘砖讘讜注讛 注诇讬 讬讛讬讛 诪讛 砖讗讜讻诇 诪砖诇讱. 诪砖讗"讻 讘砖讘讜注讜转 诇讗 转谞谉 诇讱 讜谞砖讘注 注诇 砖诇 注爪诪讜 砖驻讬专 讬砖 诇讜诪专 讚讗讻讬诇谞讗 诪砖诪注. 讜讞讝专转讬 注诇 爪讚讬 爪讚讚讬诐 讜诇讗 诪爪讗转讬 讞讬诇讜拽 讘讬谉 拽专讘谉 砖讗讜讻诇 诇讱 诇砖讘讜注讛 砖讗讜讻诇 诇讱 讗诇讗 讘讚讜讞拽 讙讚讜诇. 讜注诇 讻诇 驻谞讬诐 拽砖讛 诇讗讜拽讬诪转讗 讚讗讘讬讬 讚诪转谞讬' 诪讬讬专讬 讘诪住专讘讬谉 讘讜 讗"讻 诇诪讛 诇讬 诇诪转谞讬 诇讱 讻诇诇 讛讗 讬讜转专 专讘讜转讗 讛讜讗 讘诇讗 诇讱 讗诇讗 讘讗讜讻诇 住转诐. 讜讻谞"诇. 讜讻讬讜谉 砖诪住专讘 讘讜 讛讜讛 讻讗讜诪专 诇讱 讻讘专驻"讙 讚砖讘讜注讜转 讚诇讗 转谞谉 诇讱 讜诪"诪 讻讜讜谞转讜 讗砖诇 讞讘专讜 讛诪住专讘 讘讜. 讜讻诪"砖 转讜住' 诇注讬诇 讞' 注"讗 讛砖讬讬讻讬诐 诇讛' 注"讘 讚"讛 诇讬转谞讬 注"砖. 讜讗"讻 讛"谞 讗诪讗讬 转谞谉 诇讱 讻讬讜谉 讚讗讬讬专讬 讘诪住专讘 讜讛专讬 诪讝讛 讛讜讻讬讞 砖诪讜讗诇 讬讚讬诐 砖讗讬谞诐 诪讜讻讬讞讜转 诇讗 讛讜讜讬讬谉 讬讚讬诐. 注讬讬谉 诇注讬诇 讛' 注"讘 诪转谞讬' 拽砖讬转讬讛 讜讻讜' 讜爪"诇 讘砖诪注转讬谉 讗讘讬讬 诇讟注诪讬讛 讚住"诇 讛转诐 讛讜讬讬谉 讬讚讬诐 讜诇讗 讞讬讬砖 诇讛讗讬 讚讬讜拽讗 讚转谞谉 诇讱 讚讗讜专讞讗 讚诇讬砖谞讗 讛讻讬 讜诇驻"讝 谞"诇 讛专诪讘"诐 讚驻住拽 讻讗讘讬讬 讘诪住专讘讬谉 讜讗讜诪专 诇讗 讗讻讬诇谞讗 讜砖讜讘 谞砖讘注 砖讗讜讻诇 诇讱. 讛讜讛 诇讗 讗讻讬诇谞讗 讻诪"砖 讛专"谉 讘砖诪讜. 谞"诇 讚住"诇 讘讜讚讗讬 讗讜拽讬诪转讗 讚诪转谞讬' 讻专讘 讗砖讬 诪讜拽诪讬谞谉. 讗讱 诇讚讬谞讗 诇讗 驻诇讬讙 专讘 讗砖讬 注诇 讗讘讬讬 讘诪住专讘 专拽 诪转谞讬' 诇讗 诪转讜拽诪讬 诇讬讛 讘诪住专讘 讚讗"讻 诇讱 诇诪讛 诇讬 讚讗谞谉 拽讬"诇 讻砖诪讜讗诇 诇注讬诇 讛' 注"讘 讚诪讚讬讬拽 诇讱 讬转讬专讗 讚谞讬讞讗 诇讬讛 诇砖讘砖 诪转谞讬' 讘砖讗讬 讗讜讻诇 诇讱 讜诇讗 诇讜拽诪讛 讘诪住专讘 讗讘诇 诇注谞讬谉 讛讚讬谉 诪讜讚讛 诇讗讘讬讬 讜拽"诇 讗讘诇 诪"诪 拽讜砖讬讗 专讗砖讜谞讛 爪注"讙:


专讘 讗砖讬 讗诪专 砖讗讜讻诇 讘砖讘讜注讛 砖讗讬 讗讜讻诇 拽讗诪专. 讘诪住' 砖讘讜注讜转 讻拽砖讛 诪讛专砖"讗 讗"讻 讘诪转谞讬' 讚砖讘讜注讜转 谞诪讬 讛"诇 诇诪讬转谞讬 砖讗讬 讗讜讻诇 诇专讘讜转讗. 讜谞"诇 诇驻注"讚 讚诪讛 诇讬 砖诇讗 讗讜讻诇 讗讜 砖讗讬 讗讜讻诇. 讗讱 讘诪砖谞转谞讜 讚转谞谉 讗住讜专 诪砖讜诐 讚诪讬讬专讬 砖讛讜讗 讟讜注谉 讗谞讬 讗诪专转讬 砖讗讜讻诇 讜讗转拽诇 诇讬 诇讬砖谞讗 讜拽诪"诇 讗驻"讛 讗住讜专. 讗讘诇 讛转诐 诪讬讬专讬 诪拽专讘谉 讜诇讗 讘诪讘拽砖 诇讛转讬专 诇讜 诇讗讻讜诇. 讗诇讗 砖注讘专 注诇 砖讘讜注转讜 讜讗谞讞谞讜 讚谞讬谉 讗诐 讞讬讬讘 拽专讘谉 讜转谞谉 讘诪转谞讬' 讚讞讬讬讘讬谉 拽专讘谉 注诇 诇讛讘讗 讜注诇 砖注讘专. 讗讘诇 讗讬谉 讻讗谉 讛讻讞砖讛 诇讜诪专 诇讗 讛讬讛 讻讜讜谞转讬 讻讱 讗"讻 诪讛 诇讬 诇讗 讗讜讻诇 讗讜 砖讗讬 讗讜讻诇 讜诪讻"砖 诇诪"砖 讛专讗"砖 讘砖诪注转讬谉 讚讗驻讬诇讜 讗诪专 讘专讬 诇讬 砖讻讜讜谞转讬 讛讬讛 砖讗讜讻诇 讜诇讬砖谞讗 讗讬转拽诇 诇讗 诪讛讬诪谉. 谞"诇 讛讬讬谞讜 讚讗住讜专 诇讜 诇讗讻讜诇 讗讘诇 诇讗 诇讛讘讬讗 拽专讘谉 讞讜诇讬谉 讘注讝专讛 讜诇拽"诪:


讜讛谞讛 讛讘"讞 住住讬' 专诇"讟 讛拽砖讛 注诇 讛专讗"砖 讚讛讗 诪讛讬诪谉 诇讜诪专 讘诇讘讬 讛讬讛 驻转 讞讟讬谉 讜讗诪专转讬 驻转 砖注讜专讬诐. 讜谞讚讞拽 讘转讬' 讜注讬讬谉 拽专讘谉 谞转谞讗诇. 讜诇讻讗讜专讛 讬"诇 专讘 讗砖讬 谞诪讬 诪讜拽讬 诪转谞讬' 讘诪住专讘讬谉 讜讗诪专 诇讗 讗讻讬诇谞讗 讗讱 诇讗 住"诇 讻讗讘讬讬 讚讗讬 讗诪专 讗讞"讻 砖讘讜注讛 砖讗讜讻诇 砖讬讛讬讛 讻诇讗 讗讜讻诇 诪驻谞讬 砖讗诪专 转讞诇讛 诇讗 讗讻讬诇谞讗. 讗诇讗 诪讬讬专讬 讘转专 讚讗诪专 诇讗 讗讻讬诇谞讗 诇讗 讗讻讬诇谞讗 谞砖讘注 砖讘讜注讛 砖讗讬 讗讜讻诇 讜砖讜讘 讗讬谞讜 谞讗诪谉 诇讜诪专 诇讬砖谞讗 讗讬转拽诇 诇讬讛 讚讛专讬 诪注讬拽专讗 谞诪讬 诇讗 讗讜讻诇 拽讗诪专. 讜诇驻"讝 驻诇讬讙讬 讛专诪讘"诐 讜讛专讗"砖 诪讛讬驻讱 诇讛讬驻讱. 诇讛专诪讘"诐 诇驻诪"砖 诇注讬诇 诪讜讚讛 专讘 讗砖讬 诇讚讬谞讜 砖诇 讗讘讬讬 讜诇讗 诇讗讜拽讬诪转讗 讚诪转谞讬' 讜诇讛专讗"砖 诪讜讚讛 诇讗讜拽讬诪转讗 讘诪住专讘 讜诇讗 诪讜讚讛 诇讚讬谞讜:


拽讜谞诐 住讜讻讛 砖讗谞讬 注讜砖讛. 讛拽砖讛 讛专砖讘"讗 诇讬转讬 注砖讛 讚住讜讻讛 讜讻讚讜诪讛 讜诇讬讚讞讬 诇"转 讚诇讗 讬讞诇. 讜转讬' 讚讛"诇 注砖讛 讜诇"转 讻讻诇 讛讬讜爪讗 诪驻讬讜 讬注砖讛. 讜讻"讻 讘住' 讛讞谞讜讱 驻' 讬转专讜. 讜转诪讛讜 注诇讬讜 讛讗 诪讘讜讗专 讘讬讘诪讜转 讜谞讝讬专 讚诪爪讜专注 砖讛讜讗 谞讝讬专 诪讙诇讞 讚讗转讬 注砖讛 讚转讙诇讞转 诪爪讜专注 讜讚讞讬 注砖讛 讜诇"转 讚转讙诇讞转 谞讝讬专 诪砖讜诐 讚讗讬转讬讛 讘砖讗诇讛. 讜谞诇驻注"讚 诇讬讬砖讘 讘讝讛 讛专诪讘"诐 住驻"讝 讚谞讝讬专 讚讬讛讬讘 讟注诪讗 讗讞专讬谞讗 诪砖讜诐 讻讬讜谉 砖谞爪讟专注 讘讟诇讛 拽讚讜砖转讜 讜诇讬讻讗 注砖讛 讚拽讚讜砖 讬讛讬讛 专拽 诇"转 诇讞讜讚. 讜讛砖讬讙 注诇讬讜 讛专讗讘"讚 诪讛砖"住. 讜谞诇驻注"讚 诇讬讬砖讘 讚诇驻诪"砖 转讜住' 驻"拽 讚拽讬讚讜砖讬谉 (讚祝 诇"讚 注"讗) 讚"讛 诪注拽讛 讚诪砖"讛 讗住讜专讛 讗砖讛 诇讛讚诇讬拽 讘砖诪谉 砖专驻讛 讘讬"讟 讗注"讙 讚驻讟讜专讛 诪诪"注 砖讛讝"讙 诪"诪 讛诇讗讜 讗诇讬诐 讜讗"讻 诇讬转讗 诇讚讛专诪讘"诐 讚讗注"讙 讚讘诪爪讜专注 诇讬讻讗 拽讚讜砖 讬讛讬讛 诪"诪 讛诇讗讜 讗诇讬诐. 讜讛砖转讗 讬"诇 住"诇 诇讛专诪讘"诐 讘讜讚讗讬 讗讬谉 注砖讛 讚讜讞讛 诇"转 讜注砖讛 讗驻讬' 讗讬转讬讛 讘砖讗诇讛 讻讚诪讜讻讞 诪讚讘专讬 专砖讘"讗 讜讛讞谞讜讱 讛谞"诇. 讗讱 讘诪爪讜专注 讚诇讬讻讗 注砖讛 专拽 讛诇讗讜 讗诇讬诐 诇讝讛 诪讛谞讬 讛讗 讚讗讬转讬讛 讘砖讗诇讛. 讜爪讚拽讜 讚讘专讬 讛砖"住 讜讚讘专讬 讛专诪讘"诐 讜讛专砖讘"讗 讜讛讞谞讜讱 讛谞"诇:


讗"谞 讬"诇 讚讜讚讗讬 讛讻讗 诇讗 讚诪讬 诇注砖讛 讚诪爪讜专注 讚讘讗 讘诪拽专讛 砖讛谞讝讬专 谞注砖讛 诪爪讜专注. 讗讘诇 讛讻讗 讗讬 谞讬诪讗 讚讬讚讞讛 讗"讻 讘讟诇转 拽专讗 讚谞讚专 诇讛' 砖讛谞讚专 讞诇 注诇 讚讘专 诪爪讜讛. 讜专拽 拽讜砖讬转 专砖讘"讗 谞讬诇祝 诪讛讻讗 讚注砖讛 讗讬谞讜 讚讜讞讛 诇"转 讜转讬' 讚讛讻讗 讛讜讛 注砖讛 讜诇"转. 讜讗讬 转拽砖讬 讗讻转讬 谞讬诇祝 诪讛讻讗 讚注砖讛 讗讬谞讜 讚讜讞讛 诇"转 讜注砖讛 讗驻讬诇讜 讗讬转讬讛 讘砖讗诇讛. 讬"诇 讗讛"谞 讜专拽 诪爪讜专注 讚诇讛讟讬诇 砖诇讜' 讞诪讬专 讜诇讬讻讗 诇诪讬诇祝 诪讛讻讗. 讜讚讘专讬讜 讛拽爪专讬诐 讛讗诇讜 讻诇讜诇讬诐 讘诪"砖 砖注专 讛诪诇讱 驻"讙 讚谞讚专讬诐 讘讗专讬讻讜转 讜注诪"砖 讘住讜祝 讚讘专讬讜 讚"讛 讜讗讜诇诐 讜讻讜' 讜讛诪注讬讬谉 讬讘讞谉 讜讬专讗讛 诪讛 讘讬谞讜 诇讘讬谉 讚讘专讬:


讜讛谞讛 诇砖讜谉 讛专诪讘"诐 驻"讙 讚谞讚专讬诐 讛诇讻讛 讞' 讻砖讗转讛 诪转讘讜谞谉 讜讻讜' 讜讘谞讚专讬诐 讛讜讗 讗讜诪专 讻讻诇 讛讬讜爪讗 诪驻讬讜 讬注砖讛 讜诇讗 讞讬诇拽 讘讬谉 讚讘专 诪爪讜讛 诇讚讘专 讛专砖讜转. 注讻"诇. 讜爪"注 讚讘砖"住 诇讗 讗诪专 讛讻讬 讜注讜讚 讻讻诇 讛讬讜爪讗 讗讛砖讘注 砖讘讜注讛 谞诪讬 拽讗讬. 讜讬"诇 诇驻讬 讛谞"诇 讚注砖讛 讚诪爪讜转 讻砖诐 砖讛讬讛 讚讜讞讛 诇"转 讚诇讗 讬讞诇 讗讬 诇讗讜 注砖讛 讚讻讻诇 讛讬讜爪讗. 讛"谞 讛讜讬 讚讞讬 注砖讛 讚讻讻诇 讛讬讜爪讗 诪驻讬讜 诇讞讜讚讬讛 讗讬 诇讗讜 讛诇讗讜 讚诇讗 讬讞诇 讜诇讗 砖讬讬讱 诪讗讬 讗讜诇诪讬讛 讚讛讗讬 注砖讛 诪讛讗讬 注砖讛. 讚讗诇讬诐 讜讗诇讬诐. 诪砖讜诐 讚讛讗讬 注砖讛 讚讻诇 讬砖专讗诇 讜讙诐 诇讬转讬讛 讘砖讗诇讛 讜讛讗讬 讗讬转讗 讘砖讗诇讛 讜诇讬讻讗 讗诇讗 讗讛讗讬 讙讘专讗 诇讞讜讚 讜讗转讬 注砖讛 讞诪讜专 讜讚讞讬 注砖讛 拽诇. 讗诇讗 诪砖讜诐 讚讛"诇 注砖讛 讜诇"转 诇讻谉 诇讗 谞讚讞讛. 诪砖讗"讻 讘砖讘讜注讛 讻讬讜谉 讚诇"转 诇讬讻讗 诪讚讬讜拽讗 讚诇讗 讬讞诇 讚讘专讜 讗讘诇 诪讬讞诇 讛讜讗 诇讚讘专 诪爪讜讛 讜诪讜拽诪讬谞谉 诇讬讛 讗砖讘讜注讛 讻讚诇拽诪谉 讘砖诪注转讬谉 讗"讻 诪诪讬诇讗 谞讚讞讛 注砖讛 讚讻讻诇 讛讬讜爪讗 诪驻讬讜 诪驻谞讬 注砖讛 讚拽讬讜诐 讛诪爪讜转 讜诪讜拽诪讬谞谉 讻讻诇 讛讬讜爪讗 讗谞讚专 讚讗讬讻讗 诇"转 讘讛讚讬讛 讜诇讗 讗砖讘讜注讛 讜拽"诇:

